'Dantza'ren filmaketari buruzko argazki erakusketa inauguratuko dute gaur - Zarautz - Zarauzkohitza.eus\nZarauzko Hitza 2019-01-11 14:30\nXabier Artolak Dantzaren filmaketan ateratako argazkiak bildu eta Kameren aurrean dantzari: 'Dantza' filmeko argazki sorta bat erakusketa sortu du. Donostian izango da ikusgai, otsailaren 6ra arte.\nAbenduaren 21ean estreinatu zuten Telmo Esnal zarauztarraren Dantza filma. Txintxua Films arduratu da ikus-entzunezko lanaren ekoizpenaz, eta "tradizioari, lurrari, lurreko jendeari, mitoei eta ohiturei egindako abesti poetiko bat" dela azaldu dute.\nXabier Artola argazkilari donostiarrak Dantzaren filmaketan ateratako zenbait argazki bildu eta Kameren aurrean dantzari: 'Dantza' filmeko argazki sorta bat erakusketa sortu berri du. Gaur inauguratuko dute emaitza, Gipuzkoako Argazkilari Elkartearen eraikinean (San Juan kalea, 27, Donostia).


GazteFilm Fest jaialdia ostiraletik aurrera — Gaztezulo\nGazteFilm Fest jaialdia ostiraletik aurrera\nGazteFilm Fest jaialdia ostiraletik aurrera Haur eta gaztetxoei zuzendutako ehun film baino gehiago eskainiko dituzte azaroaren 28ra bitarte. https://www.gaztezulo.eus/albisteak/gaztefilm-fest-jaialdia-ostiraletik-aurrera https://www.gaztezulo.eus/albisteak/gaztefilm-fest-jaialdia-ostiraletik-aurrera/@@download/image/https___cdn.evbuc.com_images_178525989_489036248537_1_original.jpg\nHaur eta gaztetxoei zuzendutako ehun film baino gehiago eskainiko dituzte azaroaren 28ra bitarte.\nGazteFilm Fest, Gasteizko haur eta gazteentzako zinema jaialdiak bere bosgarren edizioa abiatuko du ostiralean eta munduko hainbat lekutako 100 film baino gehiago proiektatuko dituzte. Identitatea, adiskidetasuna, aktibismo feminista, abortua, zoriontasuna eta beste hainbat gai jorratzen dituzte aukeratutako lanek.\nBi asteburutan banatuko dute Zinhezba eta Kalakalab elkarteek antolatutako jaialdia: azaroaren 19tik 21era, hiru eta hamabi urte bitarteko umeentzako filmak eskainiko dituzte, eta hilaren 26tik 28ra, berriz, 12 urtetik gorakoei zuzendutakoak. Jaialdiak sei Sail Ofizial izango ditu eta hiru erakustaldi, eta publikoak aukeratuko du, bozen bidez, atal bakoitzeko film luze eta labur onenaren GazteFilm Fest saria.\nHainbat lantegi ere egiten dituzte haur eta gaztetxoekin. Programazioaren tailerrean, esaterako, ikastetxeek hartzen dute parte eta eurek erabakitzen dute jaialdiaren programazioa. Bikoizketa tailerrean, berriz, jaialdian eskaintzen diren pelikulak bikoizten dituzte. Edizio honetan, gainera, Mugatik Korrespondentzia eta Gira Biran, Zine Zinetikoa lantegiak egingo dituzte; azken honetan 9 eta 13 urte arteko haurrek film labur bat egingo dute jaialdiak irauten duen egunetan.\nUrteroko asmoari jarraituz, hiriko hainbat gunetara zabaltzeko ahalegina egingo dute, eta hiriko hainbat gunetan izango dira proiekzioak, hala nola Vital Fundazioa Kulturunea, Montehermoso, Baratza aretoa eta Zabalganako gizarte-etxea. Sarrerek hiru euro balioko dute eta webgunean eskura daitezke, edo emanaldia izango den tokian bertan ordu erdi lehenago.


Udalaren den “Errota” Etxebizitzaren Alokatzea.\nZugarramurdiko Udalak, lehiaketa bidez, 1. poligonoko 318. lurzatian dagoen “Errotazarra” etxebizitza errentan ematen du. Esteka hauen bidez, lehiaketaren klausula zuzentzaileak deskarga daitezke. Alokamenduaren klausula zuzentzaileak Alokamendu kontratu zirriborroa Eskaintzak aurkezteko hasierako eguna: 2022/02/02 Eskaintzak aurkezteko azken eguna: 2022/02/17ko 14:00…\njirigoyend 2022 urtarrila 1, larunbata 2022 otsaila 1, asteartea Albisteak\nUdalaren den “Errota” Etxebizitzaren Alokatzea.Read more\nNafarroako Ezagutu Sarea. Zugarramurdiko Leizearentzat Dirulaguntza ematea.\nNafarroako Gobernuko Lurraldearen Antolamendu, Etxebizitza, Paisaia eta Proiektu Estrategikoen Departamentuak, Nafarroako Sare Esploratzailearen esparruan, 25.000 euroko laguntza eman dio Zugarramurdiko Udalari, “Museoan eta Zugarramurdiko leizean espazioak egokitzea eta berraktibatzea” izeneko jarduerarako. Jarduketa honekin…\njirigoyend 2021 azaroa 25, osteguna Albisteak\nNafarroako Ezagutu Sarea. Zugarramurdiko Leizearentzat Dirulaguntza ematea.Read more\nZugarramurdin aparkatzeko leku bat egokitzea”. Dirulaguntza ematea\nNafarroako Gobernuko Garapen Ekonomiko eta enpresarialeko Departamentuak 25.000 euroko laguntza eman dio Zugarramurdiko Udalari, 1. poligonoko 197. lurzatian “Zugarramurdin aparkatzeko leku bat egokitzeko” lanak egiteko. Obra horietan, lurzatiaren zati bat aparkaleku gisa egokitu da, sarbidea eta seinaleak barne.…\njirigoyend 2021 urria 26, asteartea 2021 urria 26, asteartea Albisteak\nZugarramurdin aparkatzeko leku bat egokitzea”. Dirulaguntza emateaRead more\nZugarramurdiko eskola. Hezkuntza Departamentuaren dirulaguntza.\nNafarroako Gobernuko Hezkuntza Departamentuak 31.774,95 euroko dirulaguntza eman dio Zugarramurdiko Udalari, “Zugarramurdiko Eskolako estalkia berritzeko eta isolamendua hobetzeko” obrak egiteko. Funtsean, gaur egungo estaldura kendu, isolamendua jarri eta teilazko estaldura berria jarri da ikastetxeko estalkiaren zati batean.…\njirigoyend 2021 urria 14, osteguna Albisteak\nZugarramurdiko eskola. Hezkuntza Departamentuaren dirulaguntza.Read more\njirigoyend 2020 azaroa 12, osteguna Albisteak\nBalorazio txostena berrikusteko proiektua. Jendeaurrean jartzeaRead more\njirigoyend 2020 azaroa 10, asteartea 2020 azaroa 10, asteartea Albisteak\nProiektu Estrategikoen Zuzendaritza Nagusitik emandako dirulaguntza.Read more\njirigoyend 2020 ekaina 18, osteguna Albisteak\n2020. San Juaneko Suei buruzko bandoa.Read more\njirigoyend 2020 martxoa 17, asteartea Albisteak\n“Covid 19 Koronabirus” buruzko 2020-03 zenbakiko alkataritzaren ebazpenaRead more\njirigoyend 2020 otsaila 4, asteartea 2020 otsaila 5, asteazkena Albisteak\nSorginen Kobazuloko azterketa-diagnostikoa. Diru Laguntza ematea.Read more\n(Castellano) Realización del “Estudio-Diagnóstico sobre los recorridos, equipamientos y material informativo en la Cueva de las Brujas”.Read more\nCopyright © 2022 Ayuntamiento de Zugarramurdi. Theme by Colorlib Powered by WordPress


PSE EUSKADI: Berriak: Idoia Mendia: “Autogobernua aurrera doa, eskubideak handitzen doaz eta herritarrek konponbideak dituzte sozialistek Espainian eta Euskadin gobernatzen dutenean”\n2021 MAI 10\nIdoia Mendia: “Autogobernua aurrera doa, eskubideak handitzen doaz eta herritarrek konponbideak dituzte sozialistek Espainian eta Euskadin gobernatzen dutenean”\nReunión de Miquel Iceta con la dirección de los Socialistas Vascos | Foto: Socialistas Vascos\nPSE-EEko idazkari nagusi eta lehendakariordeak, Idoia Mendiak, esan du badela gobernatzeko era bat zigilu sozialistarekin, euskal herritarrentzat ona dena, akordioak ekarri eta konponbideak eskaintzen dituelako. Eta positiboa iruditu zaio Pedro Sánchezek Espainiako Gobernuaren buru izaten jarraituko duela jakitea, PSE-EE Eusko Jaurlaritza osatzen egotea ere positiboa den moduan, bai presidenteak bai Euskal Sozialistek erakutsi dutelako Gernikako Estatutuarekin eta hori betetzearekin duten konpromisoa.\n“Gaurko jardunalditik, nik ondorio garbi bat atera dut: bada zigilu sozialista duen gobernatzeko era bat. Eta frogatuta dago hori dela onena herritarrentzat. Pozten naiz Pedro Sánchezek gobernatzea Espainian, eta baita gobernatzen jarraituko duela jakiteak ere. Berri ona da hori, berri ona den bezala sozialistok Eusko Jaurlaritza osatzen egotea. Orduan egiten duelako autogobernuak aurrera. Orduan lortzen dira akordioak, handitzen dira eskubideak, eta eskaintzen dira konponbideak jendeari", adierazi du.\nIdoia Mendia Miquel Iceta PSCko lehen idazkari eta Lurralde Politikako ministroarekin bildu da gaur, Transferentzien Batzorde Mistoaren bilera –besteak beste, presondegien kudeaketa eskualdatzea sinatu da– izan eta gero. Bileran izan dira, halaber, Mikel Torres eta Eneko Andueza lurraldetako idazkariak, Miguel Ángel Morales eta Begoña Gil PSE-EEko zuzendaritzako kideak, Patxi López lehendakari eta PSOEren Lurralde Politikako idazkaria, Javier Hurtado Turismo, Merkataritza eta Kontsumoko sailburua, eta Denis Itxaso Gobernuko ordezkaria.\nBuruzagi sozialistak hitzordu berri batzuk iragarri ditu etorkizun hurbilerako, akordioak lortzen jarraitzeko. “Bide horretan segituko dugu. Sozialistek abantaila handi bat dugulako. Hizkuntza bera hitz egiten dugu. Katalanez, euskaraz nola gaztelaniaz, akordioaren hizkuntza partekatzen dugu aniztasuna kudeatze aldera. Pluralak gara Euskadin eta Espainia osoan. Eta pluralismoarentzat ez dago arerio handiagorik sektarismoa eta inposizioa baino”, azpimarratu du.\nMiquel Icetak, bere aldetik, Alfredo Pérez Rubalcaba izan du gogoan, esanez hura gabe ez zatekeela posible izango presondegien transferentzia, eta terrorismoaren biktimen memoria aipatu du. Presondegietako funtzionarioen lana ere azpimarratu du, horietako zenbait ETAren biktimak izandakoak, eta presoen gizarteratzeko GKEren lana goretsi du. “Guk eutsi egingo diogu Estatutuaren aldeko konpromisoari, konpromiso horrekin jarraituko dugu, nahiz eta geratzen dena izan zailena”, adierazi du, Gizarte Segurantzaren kudeaketa ekonomikoari berariaz aipu eginez. Eta txertaketaren politikan Pedro Sánchezek erakutsitako lidergoa, susperraldi ekonomikoa, Europako funtsen gaineko erabilpen “zuhurra” eta gizarte-politika “indartsua” ere nabarmendu ditu.\n2021 EKA 19 • BERRIA\n2021 EKA 11 • BERRIA\n“Lanbide ez da sukurtsal bat. BGDSa diru-sarrerak bermatzeko eta inklusiorako politiketan txertatu behar da"\nEkain Rico: “Euskal sozialistok zorioneko gaude pandemiaren aurkako legeak lortu duen babes zabalagatik. Funtsezko tresna da Covidaren aurkako borrokan"\n2021 EKA 05 • BERRIA\nPSE-EEk balorazio positiboa egin du testuinguruan kokatzeko klausularen gainean, Euskadin ematen diren berezitasunei erantzuteko eta ostalaritza sektorearen jarduerari eusteko aukera ematen duena\n2021 EKA 02 • BERRIA\nPSE-EEk lege-proposamen bat erregistratu du EAJrekin batera animalien babesa eta ongizatea handitzeko


Teknologia - 2013/05/16\nZirrikitu bikoitzaren saiakuntza errealitate ...\nDuela gutxi, artikulu bat argitaratu zen, non, Feynman-ek imajinatu bezala, zirrikitu bikoitzaren esperimentua nola garatu zuten adierazten zen. Esperimento hau, zientifiko askorentzat, mundu kuantikoaren sekretuak ulertzeko oinarria da.\nTeknologia - 2013/05/13\nZazpika: Gizakiak eta ordenagailuak\nBere erantzuna baiezko biribila izan zen eta, gainera, makina horiek 50 bat urteko epean sortuko zirela esan zuen, hau da, 2000. urte ...\nTeknologia - 2013/05/06\nZazpika: XXI. mendeko gerra modu berriak\nGerra zibernetikoa ez da berria, baina bere erabilera biderkatu egin da, Internet gure bizitzaren erdigune bilakatu dugunetik. Eraso digital horien bidez, sistema informatiko bat erabiliz, gizabanakoak, taldeak, estatuak… berea ez den sistema informatiko bat\nezegonkortu, kontrolpean hartu edo mi ...\nNaturaren zientziak - 2013/04/29\n2013. urteko Martxoaren 16ean mende erdia bete zen honako aurkikuntza egin zenetik: kuasarrak, oso distiratsuak ziren objektu extragalaktikoak eta gugandik oso urrun zeuden objektuak ziren.\nZazpika: Uholde handia\nUholde Handiaren mitoa Eurasia osoan zabaldurik dago, eta Mesopotamiaren Gilgameshen poema epikoetan idatzirik agertzen da, Biblian baino askoz lehenago. Segur aski mito hori ahozko sistemaren bidez kontatua izan zen historiaurreko milaka urtetan zehar, idatzia izan arte. Zer errealitate mota ezkuta ...


Urriaren 28ko ornitologia albistegia « Atariaren bloga\nKategoriak: Albistegi ornitologikoa,Noticiario ornitológico — Etiketak: Albistegi ornitologikoa, Ataria, aves, bioaniztasuna, Ingurumen hezkuntza @eu, naturaleza, Salburua — CEA — 31 urria 2018 10:57\nHotz-boladak erdi-erdian harrapatu gaitu, ipar-haizea eta euri sendoa (nahiz eta tarteka), baina, hala ere, abiatu gara gaur ere Los Fresnos behatokira, non ezohiko hegaztiren bat ere ikusi ahal izan dugun. Ipar haizeak 21 km/h-tik gorako ufadak jo izan ditu. Tenperaturak, berriz, 1 ºC-ko minimoaren eta 7ºC-ko maximoaren artean ibili dira.\nHarraparien artean, lau miru gorri hegaka ziren aintzira gainean, gaurkoan antxeta mokogorrien saldo handi batek hartuta ageri dena (40 ale inguru). Anatido ugari ikusi izan dira baita, esaterako ahate mokozabalak (2 ale) eta zertzeta arruntak (60 bat ale). Azken asteetan hezeguneetan ikusi izan dugun paita arrunta ere gurean da oraindik ere. Neguko hegaztiei dagokienez, hegaberak ikusi ditugu, baita 12 ale ere.\nLimikolen artean, 2 kuliska txiki eta beste 2 istingor arrunt ikusi izan ditugu.\nHoriez gain, 10 zikoina zuri, buztanikara zuri bat eta 4 uroilo arrunt ikusi ditugu.\nAzkenik, 3 kuliska buztanbeltzen presentzia azpimarratu behar dugu.


EH bilduren udal gobernua informazioa ezkutatzen ari da EAJren udal taldea isilarazteko - Artzape\n“Getariako EAJ alde batera uzten ari da EH Bildu”. Udalean ezarritako prozedurak eta denborak nahieran saltatu eta beren nahietara egokitu eta informazioa ezkutatzen dabiltzala salatzen dugu jeltzaleok: “Oraintsu arte Getariako Udalean Osoko Bilkura eta batzorde multzo bat egin hoi zen bi-hiru hilabetetik behin. Orain, hilabete bateko epean 3 deitu dituzte eta oso gai mardulekin: bi bilkura eta batzorde bat, non herritarrei zuzenki eragiten dieten eta oso garrantzitsu diren gaiak eraman dituzten: terrazen ordenantza, Sahatsaga Goiko etxebizitzen esleipena eta zergen ordenantza. EH Bilduk bakarrik onartu ditu eta aurrera. Denbora eta proiektuen planifikazio faltatik haratago, EH Bilduk ez digu informazioa pasa azken momentu-arte, lantzeko denborarik utzi gabe, eta aldebakartasunez jardunda, interes konkretu eta bakar batzuei erantzunaz”.\nJeltzaleon iritziz honelako jarrerek argi erakusten dute Udal Gobernuaren “errespetu demokratiko falta” beste alderdi politikoekiko: “Gainera gehiengo absolutua dute eta nahi bezala egin eta desegiten dute. Horrelako egoera latzean dago Udala EH Bilduren 7 urteko agintaldiaren ondoren. Hainbatetan kexatu gara EH Bilduren presazkotasunaz, azken unean ibiltzeaz beti, baina behin eta berriz errepikatzen dela ikusirik, azken batzordean eta bilkuran EAJk ez du parte hartu”.\n“Eta zergak eta tasak goruntz doaz Udalaren aurrezkiak geroz eta murritzagoak direnean, Udala dirua xahutzen ari baita…. Zertan? Ez enplegua sortzen; ezta gizarte ongizatean aurrerapausuak ematen; herritarren partaidetzan eta gobernantza partekatuan sakontzen ezta ere; ezta herritarrentzako azpiegiturak behar bezala egokitu edo beharrizan berriei erantzungo dietenei erantzuten ere.. Geroz eta gehiago gastatzen du EH Bilduk… baina zertan?”.\n“Nahikoa da. Adarra jotzen ari dira. Gobernuari ezarriak dituen prozedurak eta denborak errespeta ditzala eskatzen diogu, beste behin”


JAMAICAN GROOVE: Igande Arratsalderako Reggaea 2\nIgande Arratsalderako Reggaea 2\nAurreko asteko hutsunearen ondoren, igande arratsalde bero honetarako (EHn behintzat bai) hamar abestiko sorten bigarrena aurkezten dizuet.\nAurrekoan bezala, klasiko handien bertsio berriak ditugu: Wayne Wadek Jackie Edwardsen "Too Experienced" ezagunaren roots kutsu handiko bertsioa eskaintzen digu, Dancing Mood talde argentinarrak "Close to You" (Jamaikar bertsioan Phyllis Dillonek ezagun egina) skara pasatzen duen bitartean. Edwards bera (blogean aurretik dagoeneko aipatua izan dena) entzungai dugu "I Want A love I Can See"n\nEmakumezko ahots handiekin jarraitzeko, Sharon Forrester abeslariaren "Silly, Wasn't I", Lovers Rockaren barruan kokatu dezakeguna.\nRocksteadyaren presentzia generoaren erregeetako batengatik ziurtatua dago: Ken Boothe, The Godfather film ezagunaren soinu bandaren bertsioarekin entzungai baitugu "Godfather (Speak Softly Love)" abestian.\nSoul eta Reggaeak ondo ematen dutela elkar, oraingoan Carlton & The Shoesen "Give Me Little More" abestia da frogagai. The Paragons Rocksteadyaren maisu handienetakoen abeslariak Motown disko zigilu beltzaren bertsio batzuk eginak ditu, "Wherever I Lay My Hat" edo "Touch Me in the Morning"en bezala.\nTokyo Ska Paradise Orchestrak errepikatu egiten du honetan ere, "Walkin Alone" instrumentalarekin. Instrumentala baita ere, baina hau reggae estiloan, 10 feet Ganja Plant Hawaiiarren "Hillside AIrstrip".\nKomentarioa bukatzeko, esan Pama International "Betterment Blues"ekin (eta Dawn Penn kantari dela), eta Junior Murvin "Police and Thieves" klasikoarekin ere bilduman daudela.\nKomentarioak, beti bezala, asko eskertzen dira.\nTagak: jamaica, lovers rock, mp3, music, musika, reggae, rocksteady, roots, ska\nManu Chaoren azken diska, deskargarako\nIgande Arratsalderako reggaea\nThe Skatalitesen argazkiak


Donostiako estropadak generoaren araberako soldaten arrakalaren isla. « Margola\nDonostiako estropadak generoaren araberako soldaten arrakalaren isla.\nIra12 by iarregi\nJuanmi e Illarramendi ya habían perforado las redes gallegas, con dos grandes “txitxarros”, antes de que comenzara la primera tanda de la Bandera de la Concha (Angel López, periodista, Donostia; Mundo Deportivo)\nAngel Lópezek ez du aitzakirik ez jakiteko ordurako Kontxako estropadetako lehen lehia, neskena, ondo amaituta zegoela, eta beraz, Kontxako estropadak Erreala jokatzen hasi baino dezente lehenago hasita zeudela.\nNik majo gozatu nuen nesken estropadarekin Errealaren partida aurretik eta mutilenarekin Errealak bi gol horiek sartzsen zituen unean. Hernaniko neskak itsasoratu aurretik Hondarrabiko mutilak iritsi arte ez nintzen telebista aurretik mugitu; gogoratu ere ez bazkaltzeko ogia erosteko kalera joan beharra neukala.\nEstropada zaleek (eta zale ez direnek) ikusi genituen bi estropadetako hiru txandak betiko gogoratuko ditugu Castrok badia barruan hegan eginaz Oriori bandera kendu zion estropada bikain hura gogoratzen dugun bezalaxe.\nNeskek eta mutilek Puntak gurutzatu eta badia uzteko erakutsi zuten ausardia, hiru metroko olatu nahasiak menderatzeko xahutu zuten indarra eta trebezia, traineruak zuzen mantentzeko patroi eta hankekoek egin zuten lana, ziabogak hartzeko orduan erakutsitako maisutasuna, azkenera arte eskaini ziguten kirol-emozioa eta ETBk emandako irudiak gogoan gordetzeko modukoak dira.\nBaina lehenengo estropadako neskek, lehiara irten eta olatuen gainean dantza egiteko erakutsi ziguten ausardia eta trebezia, izan ziren gehien harritu nindutenak eta zirrara berezi bat eragin zidatenak. Agian lehenengo aldiz ikusten nuelako horrelako egoera baten aurrean hamalau nesken talde bat, eta zalantzarik gabe gure belaunaldian ezinezkoa zelako horrelakorik pentsatu ere egitea.\nAzpimarratu behar da espektakulu bera eman zigutela bi estropadetako protagonistek, ausardia bera erakutsi zigutela parte hartu zuten hamasei traineruek, abilezia bera erakutsi zigutela Nerea Perez eta Gorka Aranberrik eurek lematutako traineruak garaipenera eramaten, emozio eta poz berdinak Orioko mutilek eta Pasaiako neskek, etsipen bera Errenderiako neskek eta Bermeoko mutilek, baina, eta hemen dago desberdintasun bakarra, garailearentzat 24.000€ gizonen estropadan eta 15.000€ neskenean lan berdinak egin eta emozio berdinak transmititu ondoren. Mutilentzat %60 gehiago. Informazio hau baieztatu nahi izanez gero jo Donostia Kulturako webgunera.\nDonostiako udalak generoaren araberako desberdintasunik onartzen ez duen hitzarmena badu, zinegotziek izan emakume izan gizonezko irizpide berdinen arabera jasotzen badituzten euren lan-sariak, zer dela eta hiriko ikur diren iraileko estropadetan desberdintasun hori sarietan? Ala egindako milia eta metroen arabera kalkulatzen dira sariak?\nThis entry was posted in kirola.\n← Aupa Arraun\nOñatiko mendi martxa, Tiago eta beste lagun batzuk. →


Ford Mugarrik ezin izan du denboraldia lehen postuan amaitu - Debagoiena - Goiena.eus\nFord Mugarrik ezin izan du denboraldia lehen postuan amaitu\nXabi Gorostidi 2016-04-24 19:21\nFord Mugarrik Ordiziaren aurka jokatutako partiduko artxiboko irudia.\nArrasateko taldeak 30-34 irabazi du Corazonistasen etxean eta Aloñak Basauriren etxean irabaztea behar zuten lehen postuan amaitzeko. Oñatiarrak gogor lehiatu dira Basauri liderraren aurka, baina bizkaitarrak izan dira garaile 28-25.\nLiga erregularreko azken jardunaldian, Ford Mugarrik ezin izan du lehen postuan amaitu. Azken bi partiduak eta lidertza galdu eta gero, euren partidua irabazi eta Aloñak liderrari irabaztea behar zuten. Arrasatekoek Corazonistas garaitu dute etxetik kanpo, baina txantxikuarrek, gutxigatik bada ere, ezin izan dute garaipena lortu Basauriren aurka. Bigarren postuan amaitu arren, igoera fasea jokatuko dute Ford Mugarrikoek.\nEtxekolanak egin ditu Ford Mugarrik\nArrasateko taldeak lan zaila eduki du Corazonistasen kantxan. Etxeko taldea aurretik joan da markagailuan partidu guztian zehar, nahiz eta alde oso txikiekin izan. Azken laurdeneko 50. minutuan partidua berdintzea lortu du Ford Mugarrik (26-26), eta orduan apurtu dute norgehiagoka. Hiru goleko abantaila lortu dute bost minuturen faltan eta azkenean 30-34 gailentzea lortu dute. Unai Rodriguez izan da arrasatearren golegilerik onena, sartutako bederatzi golei esker.\nLiderra garaitu nahian\nAloña Mendikoek arrazoi ugari zituzten gaurkoan Basauriren etxean sorpresa emateko. Oñatin jokatutako partiduan, azken minutuan sartutako gol baten erruz galdu zuten, eta orduko zapore gazi-gozoa kentzeko aukera paregabea zen. Hori gutxi ez, eta garaipena lortuz gero, Ford Mugarrik lehen postuan amaitzea ahalbidetuko zuten. Azken orduko lesio batengatik, oñatiarrak lehen lerroko hiru jokalarirekin aritu dira partidu osoan. Hasieratik bukaerara Basauri aurretik joan da markagailuan bi edo hiru goleko alde txikiekin. Intentsitate handidun norgehiagoka izan da eta txantxikuarrek gogor lan egin arren, amaieran etxeko taldea izan da garaile 28-25.


10. ibilbidea. Arrola. Burdin Arora bidaia\nGernika-Lumo - Barrutia - Elorriaga - Belendiz - San Lorentzo - Zearreta - Arrola - Gastiburu - Loiola-Arratzu\nLuzera: 16,7 km\nGehienezko malda: 560 m\nGastiburuko mendilerroan Burdin Aroko aztarnategi nagusienetako bat dago. Bertan daude Arrolako Oppiduma eta Gastiburuko Santutegia. Txango honetan horiek ezagutzeko aukera izango dugu, Gernikatik abiatu eta Arrolako tontorrera igotzen den ibilbide eder honi esker.\nUdaletxe aurretik abiatu eta itsasadarrerantz joko dugu. Errenteriako zubia zeharkatu eta ezkerretarantz egingo dugu, errekaren eskumatik, Barrutia auzoraino. Arratzuko auzo honetan dago Barrutiako dorretxea, Elorriaga eta Belendiz aldera jarraitzen duen auzo bidearen albo batera. Baserri, ortu eta landa artetik joango gara, landazabalaren paisaiaz gozatuz, harik eta San Lorentzo ermitara heldu arte. Baso pistei jarraituz egingo dugu aurrera, pinu artetik, Basobarriko bidegurutzera heldu arte. Omako baso margotura jaisten den ibilbidea albo batera utzi eta mendian gora jarraituko dugu, eskumako pinuditik. Zearretagoikoa baserri ondotik pasatu ostean Nabarnizko errepidera helduko gara. Hau zeharkatu eta aldapan gora egingo dugu, harik eta Arrola mendira heldu arte. Gailurrak ikuspegi ederra du.\nMendigain guztia hartzen zuen gotortutako herrixkak. Tontorretik ezkerraldera jarraitu besterik ez dugu Oppiduma zeharkatu eta harresiak izan zituen ate nagusienetako bi ezagutzeko. Azken honen alboan ikus ditzakegu etxebizitzen aztarnak ere.\nIpar-mendebaldeko atetik irten eta ezkerretarantz joko dugu, pinu artetik Arratzu aldera jaisten den pista hartzeko. Bidean Gastiburuko santutegiaren aztarnategi albotik pasatuko gara lehenik eta gero Larruzetabekoa baserri albotik.\nPista Loiola-Arratzura heltzen da, txangoaren amaiera puntura. Bertako iturrian edota herriko tabernan egarria asetzeko tartea izango dugu. Aukera baduzu bisita ezazu Arrolagunea.\nArratzuko eskola zaharrean kokaturik dago Arrolagunea, Arrolako Oppidumaren interpretazio zentroa. Bertan herrixka bitxi honen testuinguru historiko eta kulturala ezagutzeko aukera izango dugu.\nAurretik deitu: 94 465 16 57


Bizipoza Kuadrillategin - Lasarte-oria - Txintxarri.eus\nIñigo Gonzalez Sarobe 2017-05-20 18:43\nKTG egitasmoko gazteek 150 euroko ekarpena egin dute Bizipoza proiektuari bere lanean laguntzeko. Urte honetan antolatutako ekintzen irabazien zati bat bideratu dute horretara herriko gazteek.\nGertu-gertutik ezagutu zuten KTGko gazteek Bizipoza egitasmoa atzo arratsaldean. Saio berezia egin zuten anbulategiko erabilera anitzeko gelan, hainbat gonbidaturekin: Leire Elizegi Bizipoza proiektuko kidea, Sanfilippo eritasuna duten haurren eta euren familien alde boluntario lanetan aritzen den Nerea Godoi eta Joxe Mari Agirretxe 'Porrotx'. Hiruek azaldu zieten gazteei zertan den aipatu egitasmo hori.\nKuadrillategiko kideek erabaki dute aurten egin dituzten egitasmoetan (KTG Sutan jaialdia, esate baterako) bildutako irabazien zati bat Bizipozari donatzea. Atzo egin zuten ekitaldi sinbolikoa, saioaren amaieran.\n"Munduak guztiontzat beharko luke"\nBizipoza proiektuaren web orrialdean irakur daiteke tartekiko esaldi hori. Eta atzo arratsaldean behin baino gehiagotan errepikatu zuten gonbidatuek. Batez ere, Joxe Mari Agirretxek. Joxe Mari gisa hitz egin aurretik, ordea, Porrotx bezala aritu zen. Gazteek ederki pasa zuten koloreen jokoan jolasten.\nOndoren, esan bezala, sudur gorria kendu eta hainbat hausnarketa partekatu zituen Agirretxek gazteekin. Besteak beste, errepasatu zuen bere ibilbidea pailazo bezala, eta munduaren egoerari buruz ere aritu zen: "Bi aukera ditugu, mundua guztiontzat izateko lan egitea, edo beste batzuk zapalduz guk burua ateratzea, ahalik eta ongien bizitzeko". Mundu hobe baten alde lan egiten diren hainbat elkarte eta proiektu aipatu zituen, tartean Bizipozarena. Leire Elizegik eta Nerea Godoik hartu zuten hitza ondoren, egitasmoaren nondik-norakoak azaltzeko.\nEuskaraz eta elkarlanean\nElizegik azaldu zuenez, alor desberdinetan lanean ari diren 33 elkarte ari dira parte hartzen uneotan Bizipozan. "Euskaraz eta euskararentzat egiten da eta elkarlanean oinarritzen da", nabarmendu zuen herritarrak. Webgunea erakutsi zien gazteei, eta baita bideo bat jarri ere: Kale Dor Kayiko ijitoen elkartearen jardunari buruzko hiru minutuko pieza ikusi zuten, marrazki bizidunetan. Horrez gain, jakin zuten Bizipoza proiektuak jaialdi erraldoi bat antolatzen duela urtero. Joan den urtekoa Usurbilen egin zuten. Bertako irudiekin egindako muntaia ere ikusi zuten. Bukatu aurretik, Elizegik eskerrak eman zizkien KTGko kideei, euren ekarpentxoa egiteagatik.\n"Ematen dena baino gehiago jasotzen da"\nEsaldi horrekin laburbildu daiteke Sanfilippo eritasuna duten haurren alde bolondres lanetan aritzen den Nerea Godoik atzo plazaratutakoa. Hamasei urterekin familia bizkaitar bat ezagutu zuen, Naiara eta Joxe Angelena hain zuzen. Godoik zehaztu zuenez, 50.000 haurretik bat jaiotzen da gaixotasun bitxi horrekin. Probabilitatea hori izanda, bikote bizkaitarraren hiru seme-alabek pairatzen dute gaitz hori. "Adineko zenbait pertsonek edukitzen duten Alzheimerra bezala da Sanfilippo, baina haurrak gaixotzen dira". Nereak erabaki zuen familia horri lagundu nahi ziola, eta bere ikastetxeko ikasle bakoitzari eskatu zion euro bateko ekarpena egiteko. Handik denbora gutxira 3.000 bildu zituen, eta LipDub bat ere egin zuten.\n"Boluntario gisa lanean daramadan denboran ikasi dudan gauzetako bat da ematen duzuna baino askoz ere gehiago jasotzen duzula. Elkarrizketa bat egin zidaten behin, eta hori galdetu zidaten; erantzun nien euren kamerek ez zeukatela nahikoa memoriarik nire erantzuna osorik grabatzeko, ikaragarri gauza pila jasotzen ditudalako bolondres gisa aritzen", kontatu zuen bizkaitar gazteak. Era berean, adi-adi entzuten ari ziren gazteak animatu zituen boluntario lanetan hastera.\nBukatu baino lehen, donazioaren ekitaldi sinbolikoa egin eta talde argazkia atera zuten denek, giro ederrean.


Gazteen emantzipazioa sustatzeko diru-laguntzak Gipuzkoako gazteentzat - Berriak - Gazteria\nGazteen emantzipazioa sustatzeko diru-laguntzak Gipuzkoako gazteentzat\nEusko Jaurlaritzaren Gaztelagun diru-laguntzaz gain, Gipuzkoako zenbait udalek ere gazteei diru-laguntzak ematen dizkiete etxebizitza alokatzeko.\nBizitza-proiektu autonomoa egin ahal izateko gazteen oinarrizko nahietako bat da emantzipazioa. Hori dela-eta, etxebizitza bat eskuratzeko zailtasunen jakitun, gazteen emantzipazioa sustatzeko ahaleginak egiten dihardute administrazioek.\nEusko Jaurlaritzak, esate baterako, duela urte batzuk martxan jarri zuen Gaztelagun programa. Haren bidez, Euskal Autonomia Erkidegoko 18-35 urte bitarteko gazteek etxe-alokairua ordaintzeko laguntza eska dezakete. Hilero alokairu-errentaren ehuneko bat ordaintzen da, etxebizitza librea bada eta Euskal Autonomia Erkidegoan kokatuta badago. Horretaz gain, eskatzaileek honako beste baldintza hauek bete beharko dituzte:\nUrtebetez EAEn etenaldirik gabeko egoitza izatea.\nEtxebizitzaren jabe ez izatea.\nErrenta-kontratuaren titularra izatea.\nEtxebizitza ohiko egoitza iraunkorra izatea.\nEtxebizitza alokatzen duen pertsonarekin ez izatea 3. mailara arteko familia-lotura.\nErrenta banku-transferentziaren bitartez ordaintzea.\nDiru-laguntza banaka eskatzen dutenek 18.000 euroko edo gutxiagoko diru-sarrerak izatea; familia-unitateek, bere osotasunean, 24.000 euroko edo gutxiagoko diru-sarrerak izatea eta azkenik, familia ugariek, 28.000 euroko edo gutxiagoko diru-sarrerak izatea.\nAlokairurako laguntza-programak Gipuzkoako hainbat udalerritan\nUdal mailan, bestalde, proposatutako neurrien artean, alokairurako laguntza-programak dira une honetan formularik erabiliena. Errepasa ditzagun Gipuzkoako zenbait udalerritan gazteen emantzipazioa sustatzeko zabalik dauden diru-laguntza batzuk:\nErrenteria: Udalak bertako gazteak emantzipatzea errazteko diru-laguntza lerro bat jarri du abian. Etxebizitza alokairu-erregimenean hartzeak 2020an ekarri dituen gastuei aurre egiten laguntzea du helburu, ordainketa bakarra izanik. 18-35 urte bitartekoei zuzentzen zaie eta urriaren 30 arte zabalik egongo da eskaera egiteko aukera. Hemen aurkitu dezakezu informazio gehiago.\nAndoain: Buruntzaldeko Udalak alokairu-errentaren %20tik %50era bitarteko diru-laguntzak emango ditu, gehienez 250 eurokoak, diru-sarrera gordinen arabera. Deialdia azaroaren 6ra arte egongo da zabalik. 18 eta 30 urte bitarteko gazteei zuzentzen zaie.\nOñati: Eskatzaileen adin-tartea handitu da aurtengo deialdian eta 18 eta 35 urte bitartekoek eska ditzakete etxebizitzak alokatzeko diru-laguntzak. Urriaren 16ra arte zabalik.\nAzpeitia: Kolektibo ezberdinei (18-35 urteko gazteak barne) zuzendutako etxebizitza alokatzeko diru-laguntzak urriaren 15era arte egongo dira irekita.\nBergara: Ohiko egoitza izateko alokairu-erregimenean etxebizitza bat duten 18 eta 30 urte bitarteko gazteei etxebizitzaren alokairuaren zati bat ordaintzea du helburu diru-laguntza honek. Eta zabalik da abenduaren 31ra arte.


Donostia Festibalak 2.600 lagun bildu ditu Belodromoan – Gazteon KZ\n2.600 pertsona inguru bildu dira Donostia Festibalaren hamargarren edizioan, Anoetako belodromoan ostiralean lehen aldiz hiriko musika independentearekin egin zen hitzorduan, Igeldo mendian hasi eta Donostiako hipodromora joan ostean.\nAurten rap eta hip hopeko sei talde bildu zituen lehiaketan parte hartu zutenen % 88 Euskadikoak ziren, % 11 Madril, Gaztela eta Leon, Katalunia eta Aragoitik joandakoak, eta % 1 frantziarrak.\nLehiaketak ikusleen inplikazioa azpimarratu nahi izan zuen, parte hartu zuten taldeei oihu egin zielako eta gai ugaritan lagundu zielako, bai eta erakundeak komodaren aurkako araudia betetzeko ezarritako osasun-segurtasuneko “neurri guztiak” errespetatzeko orduan izan zuten “portaera aparta” ere.\nTaldeek eskainitako kontzertuetatik Kasekoa gailendu zen. Edo, Kase enblematikoaren hamargarren urteurrena aurkeztu zuena. O Jazz Magnetism, artistaren lirika Bartzelonako jazzaren eszenako hainbat musikariren soularekin fundatu zuen proiektua.\nLos Chikos del Maízek barrutia bere soinu berrituarekin bete zuten, eta publikoa irauli zuten euren errima klasikoekin, Lla de Sangrek bere arrakasta ibilbide luzearen ibilbide bat eskaini zuen bitartean, bere kideen bakarkako lan batzuekin batera, reggae, rock eta rap nahasketa bat eragin zuena.\nDonostiako belodromoko agertokitik Simona argentinarra, Aigory raperoa eta J. Largoren trap/rap fusioa ere pasa ziren, azken hauek Katapulta Tour Gipuzkoa zirkuituan sartuta dauden artistak.\nDonostia Festibalak iraun duen hamar urteetan, lehiaketak hainbat biraje izan ditu, batez ere lokalizaziokoak; izan ere, Igeldoko jolas-parkean hasi ondoren, Hipodromora igaro zen, eta joan den astearen erdialdera arte, Belodromora zihoala iragarri zen arte, egin behar zen. Horri gehitu behar zaio rock eta indie musikako jaialdi izatetik soinu hiritarragoetara igarotzea.\n← Zinebik 63. edizioko kartela aurkeztu du\nEuskadiko Orkestrak bere denboraldiari hasiera emango dio →


Larunbatean Irungo Ezker independentista ere manifestaziora! | Angula Berria\nHasiera » Larunbatean Irungo Ezker independentista ere manifestaziora!\nLarunbatean Irungo Ezker independentista ere manifestaziora!\nSortu Irun.- Bidasoa ibaiak ikuskizun latzak islatu ditu garai ezberdinetan. XX. Mendea, faxismoak irentsiriko hiritik inesi milaka irundar. Hortik gutxira Europako faxismoaren aurkako babes sareetako militanteen joan etorriak.\nBakea Europan eta autoritarismoa penintsulan, Bidasoak migrante ugari ikusi ditu, inposatua den muga politiko eta ekonomikoa ahal bezala gurutzatzeko Salakeran. Askoren memorian bizirik dira baliabiderik gabe, Salazar-en diktadura eta guda kolonialetik ¡hesi, pasoan (edo “Saltoan”) ziren portuges askoren sufrikarioak: 1973an soilik, 50 portugaldar eta 30 afrikar ito ziren ABC-ren arabera.\nEgon zen pasorako mendi bidea aukeratu eta Guardia Zibilaren armek hil zuenik ere.\nIbaía, euskal erresistentziaren berpizkundeak emandako ziklo osoaren lekuko, baita honen adiera gordinenena ere: Gerra zikina. Torturatu eta hildako Lasa eta Zabalaren gorpuzkinak jasoko ditu Ibaiak Endarlatsan. Estatuaren miseria eta indarkeria, herri oso baten samina Bidasoan.\n“ Gure histoariaren pasarte latzak ” ei dira. Hori esanez horrelako asko berriz ez gertatzeko konpromisoa hartzen dugulakoan gaude. “ Beste garai batzuk ziren, indarkeria, kontzientzia falta...” Historia demokratikoa aurrea goaz... Bada, nola jazoko da horrelakorlk berriz? Askatasunaren eta glza eskubideen garalan, Europak ez luke onartuko. Guk ez genuke onartuko.\nBada, gure muturren aurrean, gertatzen ari da berriz:\n2021/04/18: Gazte batek bere buruaz beste egin du. Muga ezin pasa, sufrikarioz beteriko bidea ezin segi, jatorriz Eritrea-koa den gaztean bere buru urkatu du Bidasoaren ertzean\n2021/05/22: Adin gabeko gaztetxo bat Bidasoatik hil zorlan atera dute. Erdi biluzik eta ahul. Jantzi eta indarrak berreskuratu ostean Frantziarako bere bidea jarraitzea erabaki du: Ordu gutxitan poliziak atxilotu eta irunera kanporatu du\n2021/05/22: Bidasoa ibaia gurutzatzen saiatu den Yaya hilik azaldu da. Bere sufrikarioa Marfil Kostan hasia zuen 28 urteko gazteak eta hemen, gure muturren aurrean heriotzarekin amaitu da.\nBerriz ere, Bidasoa klasismoak eta arrazakeriak trinkoturiko muga bilakaturik. Berriz ere hilobi. Europak lege “ aurrerakoiak " eman dizkio bere buruari antza. “ Schengen ”; pertsona, zerbitzu eta kapitalarentzako mugitze askatasuna. Giza eskubideen apologia eta laguntza behar duen horri laguntza eskaintzeko betebeharra. Kontatu ez zigutena da, kapitalak duela lehentasuna pertsonen gainetik. Elite korporatiboek erabakitzen dutela eta herritarrek horri zilegitasun argizaria eman. Aitortu ez zutena da, pertsonak bere klase eta azal kolorearen arabera sailkatzen jarraitzen duela XXI. mendeko Europak eta hortaz, “ giza eskubideez ” edo askatasun indibidualez ari direnean ondo ulertu behar dugula: “ Pertsona "-tik kanpo geratzen dira txiro eta ez-zuriak direnak, Hauei ezin zaizkie besteoi aplikatu beharreko eskubide sorta aitortu.\nAroitu ez zigutena da, nahiz eta asko ez den arakatu behar ulertzeko, “ Europar Batasuna ” europar estatu, elite eta Kkapitalaren batasuna dela. Batasunari bide eman zion “Altzairu eta Ikatzaren ituna"-z geroztik (1951), Roma (1957), Maastricht (1992) edota Lisboa-ko gailurretan (2007), zentroan egon den bakarra “ lehiakortasun eta hazkundea” izan dela. Eta argi erakutsi digute horretarako edozertarako prest daudela: Greziar herria umiliatu eta miseriara kondenatu, TTIP-a sinatu, ekialde hurbileko guda inperialistetan murgildu, Turkia bezalako diktadurak finantziatu errefuxiatuak geratu ditzan, etab luze bat. Egiteko horietan, EB-ak argi utzi du ez duela inongo arazorik Mendebaldeko Europa gotorleku armatu bllakatzeko: Kontzertinaz mugak Josi eta gupidagabeko polizlak kokatzeko hego kosta guztletan. Ez du erreparorik mediterraneoa gure garaiko hobi komun handienetakoa bilakatzeko.\nBerriz Bidasoara etorrita argi, EB-ren aburuz ez du ematen arazo handiegia denik euskaldunoi inposatu diguten muga honetan ere, dozena bat, ehundaka pertsonaren heriotzak jasotzeko. Tristea da baina aurre egin behar zaio: Europa, eta honen baitan Espainia eta Frantzia gobernatzen duten elite korporatiboak gizatasunik gabeko eta interes kapitalistel begira sollik Jarduten duten dira. Klasistak eta arrazistak, glzatasunaren azken aztarnak galduriko agintari elite isolatua.\nEsanak esan ez dute zirkinik egingo odol isuria eteteko. Ez dira asaldatuko Bidasoan beste pertsona bat, eta beste bat, eta beste bat hilik agertzen bada ere. Haiengatik bada, Bidasoa berriz ere hilobi komun bilaka dadila. 2021-ean soilik Mediterraneoan 500-dik gora hiltzen utzi ostean, zer dira hamarnaka gutxi batzuk Bidasoan?\nBaina Irundarrok, Euskal Herriak ezin du hau onartu. Emigrazio herria izan da gure herri jazartua eta orain Harrera Herria izatea tokatu zaio. Tamalez, burujabetza kuota txikiak dituelako bestelako egiturazko politikak ezarri ezin dituen Harrera Herri oso mugatua. Bi estaturi eta EB-ri lotua den Euskal Herria, estatu politika propioak (migrazio politika barne) indarrean jartzeko burujabetzarik gabe.\nEzintasun hauek izanda ere, herria martxan da. Han hemen, duintasuna ikur duten egitasmo asko (Harrera Sarea adibide garbia), lelo hori gauzatzen dute egunerokoan. Pasoan den horri laguntza eskainiz eta indarrean diren migrazio politika Kriminalak salatzen. Instituzio publikoen miseriei aurre egiten.\nHorregatik, kapitalaren Europaren terrorismoarekin amaitu beharra dugulako irungo ezker independentista Harrera Sarea-k deltu duen mobllizazloan egongo da. Larunbat arratsaldean. Honen aldarrien atzean eta honen ereduarekin bat, muga inposatu, kapitalista eta poliziala gurutzatzen. Pertsona guztiak eta eskubide guztiak, mugak pertsonentzat zabaldu ditzaten, odol isuria eten dadin.\nBidasoa ez dadin hilobi izan, mugak zabaldu; arrazismo kolonialarekin, klasismoarekin amaitu.


Mugagabearen erabilera by O EE 1264 views\nEuskera proiektua by rioygerardo 349 views\nDeklinabidea 120122121723-phpapp02 by mikel_andramari 204 views\nAditzak by M M 946 views\nMorfosintaxiaren inguruan by E-idazkaritza 1199 views\nGelako lana eta classroom by Maribelirakaslea 680 views\n2. AURKIBIDEA 1. FUNTZIO BATEN JATORRIZKOA 1.1 Definizioa 1.2 Integral mugagabearen adierazpena 1.3 Propietateak 2. BEREHALAKO INTEGRALAK 2.1 Ariketak 3. INTEGRAZIO-METODOAK 3.1 Deskonposizio bidezko integrazioa 3.2 Funtzio arrazionalen integrazioa 3.3 Ordezkapen metodoa\n3. FUNTZIO BATEN JATORRIZKOA

Aurreko gaian ikasi dugu nola kalkulatzen den funtzio baten funtzio deribatua, gai honetan, berriz, funtzio deribatua jakinda jatorrizko funtzioa aurkitzen ikasiko dugu

\n4. 1.1 DEFINIZIOA

F(X), f(x) funtzio baten jatorrizkoa da, baldin eta soilik baldin (bsb), F´(x)=f(x) berdintza egiaztatzen denean.

F(x) ere, f(x) funtzioaren antideribatua edo integral mugagabea deitzen da.

Ariketa 1.1 Frogatu F(x)=x 3 , f(x)=3x 2 funtzioaren jatorrizkoa dela

\n5. Aurreko ariketetan ikusten dugunez, funtzio batek jatorrizko izan ditzake, baina zer erlazioa dute? Erantzuna ondoko teoreman dago: SOLUZIOA SOLUZIOA ARIKETA 1.2 Frogatu F(x)=x +1 eta G(x)=x +5, f(x)=3x funtzioaren jatorrizkoak direla. 3 3 2 ARIKETA 1.3: Frogatu F(x)=x ,G(x)= x +5 eta H(x)= x -3, f(x)=4x funtzioaren jatorrizkoak direla. 4 4 4 3\n6. 1.2 INTEGRAL MUGAGABEAREN ADIERAZPENA

Demagun F(x) dela f(x)-en jatorrizkoa; orduan f(x)-en integral mugagabea deitzen diogu F(x) +K haren jatorrizko guztien multzoari, eta honela adierazten dugu:

Ikurra : integrala irakurtzen da. f(x) funtzioari integrakizuna deitzen zaio adierazpena honela irakurtzen da: integral f(x) diferentzial x K: integrazio konstantea da. Dx:x-arekiko integratzen dela adierazi nahi du, hau da beste aldagaia agertu ez gero konstantetzat hartzen da integratzeko.\n8.

f(x) funtzio baten jatorrizkoaren eta integral mugagabearen kontzeptuak ondo bereiztu behar dugu.

f(x)-en integral mugagabea f(x)-en jatorrizko guztien multzoa da eta f(x)-en jatorrizko guztiak integral mugagabean sartuta daude.

Oharra: ez badugu “K” konstantea jartzen funtzio baten integralaren emaitzan, ez gara integral mugagabea aurkitzen ari izango, funtzio honen jatorrizko bat baizik.

Funtzio baten integral mugagabea, beraz, haren jatorrizko guztiak barne hartzen ditu, eta “K”ri baloreak emanez aterako ditugu.

Adibidea: Demagun f(x)= 3x +1 funtzioa. Aurkitu nahi dugu f(x) funtzioaren jatorrizko bat ,x=-2 puntuan anulatzen dela jakinik. Soluzioa

\n9. INTEGRAL MUGAGABEAREN PROPIETATEAK

Bi funtzioen batuketaren (edo kenketa) integralak eta funtzio bakoitzaren integralen batuketak (edo kenketa) emaitza bera dute.

Konstante bat funtzio batez biderkatzetik ondorioztatutako biderkaduraren integrala eta konstantea funtzioaren integralaz biderkatzetik ondorioztatutako biderkadura bera dira.

\n10. BEREHALAKO INTEGRALEN TAULA

Hurrengo taulan zenbait funtzio komunen integrazio arauak laburbilduta daude. Oro har, berehalako integralak esaten zaie taula horretatik eta integrazioaren linealtasun propietateetatik zuzenean ondorioztatzen direnei.

\n13.

3.2 ORDEZKAPEN METODOA EDO ALDAGAI ALDAKETAKO METODOA

Integral korapilatsuak kalkulatzeko metodorik hedatuenetakoa aldagai-aldaketa edo ordezkapen-metodoa da. Teknika honen bidez, t aldagai berria sorrarazten da integrakizunean; horrela lortutako adierazpenaren integrazioa errazagoa izango da. Adibidez, ondoko integral hau:

t = sen x aldaketa aplikatuz gero, integrakizuna nabarmen erraztuko da. Beraz, dt = cos x dx izango da, eta orain integrala ondokoa izango da:

Azkenik, aldaketa deseginda, ondokoa izango da integralaren azkeneko emaitza:

\n14.

3.3 ZATIKAKO INTEGRAZIO METODOA

Zatikako integrazio-metodoaren bidez funtzioen arteko biderketa baten integrala errazten da; funtzio-biderketa hori u (x) × v’ (x) motakoa da. Hona zatikako integrazioaren formula:

Metodo hau lagungarria da batez ere v × du integratzea u × dv integratzea baino errazagoa denean.

\n15. ARIKETAK 1.2 1.3 ITZULI\n16.

Funtzio honen integral mugagabea kalkulatuko dugu:

Orain F(-2)=0 baldintza betearazten badiogu, honako hau izango dugu:

Eskatutako jatorrizkoa hauxe da:

ITZULI


Ongi etorri Taxi-gidariak Bournemouth! Duen taxi-gidariak guneak egokiena mundu on bat gara Autoak - | Ongi etorri Taxi-gidariak Bournemouth! Duen taxi-gidariak guneak egokiena mundu on bat gara Autoak -\nAlquiler121.com-en, alokatzeko autoak alokatzen ditugu Bournemouth-n. Aurrekontu txikiko familia autoak eta luxuzko ibilgailu autoak dituzten autoak. Zure autoa edo oporretarako behar duzun edozein auto, alquiler121.com zure beharretara egokitzen den autoa eman dezakezu. Alokairuen enpresa onenekin bakarrik lan egiten dugu, eta, beraz, alokairuko autoa konfidantzaz gozatu ahal izango duzu. Erreserba egin ondoren, erreserbak aldatu edo erreserba bertan behera uzteko 48 ordu baino gutxiago alokatu ahal izango duzu. Autobusez alokatzea gure webgunean erreserbatu ezean, ez da erreserba gasturik ordainduko, ezta kreditu txartelik ere. Beraz, zer ikusten duzuna lortzen duzu? Bournemouth-era bidaia edo oporretara joatea eta alokatzeko auto bat behar al duzu? Utzi auto bat alokatzeko. alquiler121.com Bournemouth-en erabilgarri dauden alokairuzko autoak. Gainera, alokairuzko negozio konfiantzazkoekin bakarrik lan egiten dugu, beraz, alokatzeko auto bat eskuratu dezakezu. 7 pertsonentzako minivan bat edo aurrekontu txikia alokatzeko auto txiki bat behar baduzu, alquiler121.com autoaren alokairua ezin hobea eskaini ahal duzu. Alokairua121.com-k ez du Bournemouth-eko alokairu autoen erabilgarritasuna bakarrik konparatu, baina prezioak baita. Ez baduzu, zure legezko Eskubide bilatzen, nork hartuko ekintza zure beharren arabera? Aholkua: ziurtatu aldez aurretik alokatzeko ibilgailuak erreserbatzea, prezioak hornidura eta eskariaren arabera zehazten direlako. Zenbat eta luzeagoa itxaron, orduan eta gehiago ordaindu beharko duzu auto bat alokatzeko. Aurretik adierazi alokairu121.com-k Bournemouth-eko autoen alokairua alderatzen du. Guztira, 800 alokairuko enpresek alquiler121.comrekin lan egiten dute, Hertz, Europcar, Sixt eta Aurrekontu bezalako enpresek. Zugandik edonora, alokatzeko auto bat eskaini ahal dizugu, 30.000 helmuga baino gehiago estaltzen baitituzu mundu osoan. Azkenean, baina ez gutxienez: prezio eta zerbitzu onena eskaintzen dituzu!\nLloguer de cotxes República Txeca Lloguer de cotxes econòmics República Txeca\nLloguer de cotxes a Angrauto\nAluguer de vehículos Orzamento Bélxica


Zirkulazioari ireki da Langraiz Okara A-3308 errepidearen bidez sartzeko bidea . El Correo\nZirkulazioari ireki da Langraiz Okara A-3308 errepidearen bidez sartzeko bidea\nProiektu horrek 1,5 milioi euroko inbertsioa eragin du\nArabako Foru Aldundiko Bide Azpiegituren eta Mugikortasunaren Sailak gaur irekiko dio zirkulazioari Langraiz Okara A-3308 errepidearen bidez sartzeko bidea, hilabete eta erdi itxita egon eta gero bide hori egokitzeko. Hala ere, obrek oraindik hainbat aste iraungo dute eta bateragarriak izango dira zirkulazioarekin.\nProiektu horrek 1,5 milioi euroko inbertsioa eragin du, eta horri esker hobetu egingo da Langraiz Okara A-3309 errepidetik sartzeko bidea, ekidin egingo baita Gasteiztik Langraizera (eta alderantziz) doazen ibilgailuak A-2622 errepide zaharreko bidegurutzean gelditu behar izatea. Horrez gain, hobetu egingo da Subillabide industrialderako sarbidea.\nHalaber, horren barruan biribilgune berri bat dago, ikastegi berriaren eta kirol zonaren parean, zeina herri arteko zirkulazioaren eta herri barrukoaren arteko lotunea izango baita.\nJoan den udaberrian hasi ziren egokitze obrak, eta hori dela-eta zirkulazioa moztu egin behar izan zen abuztuaren hasieran, esku hartzerik handienak egin ahal izateko. Esku hartzeak amaitu dira eta bide zati hori zirkulazioari irekiko zaio gaur, nahiz eta obrak ez diren bukatuko urte bukaera arte.


ortuzale / ortzaize\nortzadar 1 iz ostadarra.\nZientzian, eguzkiaren eta euriaren arteko emaitza ortzadarra da. Joan Mari Irigoien «Lur bat haratago» - 148. orr.\n-Euriaren ondotik ortzadarra agertzen da. Aurelia Arkotxa «Septentrio» - 110. orr.\nEzkondu ginen egunean, ortzadarra atera zen. Joan Mari Irigoien «Lur bat haratago» - 595. orr.\nUr irakinezko iturburu bikainak sortzen ziren han-hemenka, izadiak aintziraren hondoan zulatutako putzu artesiar batzuetatik, eguzki printzek ortzadar txiki banaz apaintzen zituztela. Karlos Zabala «Mikel Strogoff» - Jules Verne - 392. orr.\nEta tronuaren inguruan esmeralda antzeko ortzadarra zegoen. Elizen arteko biblia Ap 4,3\nOrtzadarraren koloreak hirugarren solairu bateko esekitokitik zintzilikatutako bandera estuan. Iban Zaldua «Gezurrak, gezurrak, gezurrak» - 17. orr.\nOrtzadarra zuen buru inguruan, aurpegia eguzkia bezain distiratsua eta zangoak suzko habeak bezalakoak. - 0. orr.\nZoriontasuna, ortzadarraren moduan, ez da sekula ikusten norberaren etxean; besterenean soilik. Fernando Morillo «Ortzadarra sutan» - 9. orr.\n· Urtea joan da ortzadar kamiseta lortu zenuenetik. Berria - Kirola 2004-10-02\nIgande goizean bi metro haratago elkarrekin izan genuen mokokaldiaren irudiak dantzan zebilzkidan gogoan, ezin aurkituz orduko mikatzaren eta oraingo gozoaren arteko lotunea neskaren begitartearen ortzadarrean. Aingeru Epaltza «Rock'n'roll» - 233. orr.\nIrribarre egin du neoiaren ortzadarrean. Pako Aristi «Urregilearen orduak» - 237. orr.\nOrtzadarra sortu du fuelak uretan. Berria - Kultura 2006-04-04\nMetalezko ortzadar azidoa hedatzen zen Lutxana bien arteko ur astunetan. Paddy Rekalde «Ragga-ragga dator gaua» - 75. orr.\nEta esperantzaren ortzadarra, eta bizipoza. Joxerra Garzia «Itsasoan euri» - 36. orr.\nUmetango egun urrunetan, ordu umeletan batez ere, eta putzu-ingurua blai zegoenean, nabarmendu egiten zen urrin-ortzadar anizkun hura. Txillardegi «Putzu» - 47. orr.\nOroz gain isiltasun mortu hura [...] zeru zuriskaren pean, eta eguzkia, kotoizkoa irudi, likits eta beroa, ortzadar-inguru batez gandutua. Joxe Austin Arrieta «Homo Faber» - Max Frisch - 75. orr.\n3 ortzadar amuarrain\nOrtzadar amuarraina zegoen gehienbat, amuarrain arruntak eta Dolly Varden motako batzuk mendi handietako erreka batzuetan, eta zilar-koloreak Blue Lake eta Rimrock Lake aintziretan. Koro Navarro «Zertaz ari garen maitasunaz ari garenean» - Raymond Carver - 104. orr.\nortzadarra eta hodeiak (3); ortzadarra operazioa (3); ortzadarra sutan (3)


Suite (hotela) - Wikipedia, entziklopedia askea.\nSuite bat Doubletree Hotelean, Columbus, Ohio.\nArtikulu hau gela motari buruzkoa da; beste esanahietarako, ikus «Suite (argipena)».\nSuite hoteletan luxuzko gela mota bat da. Hotel handi gehienek horrelako gela bat edo gehiago izaten dute. Haien artean izendapen desberdinak erabiltzen dira: ogi ezteien suite, buruzagien suite...\nSuiteek bezeroari espazio handiak eskaintzen dizkiote. Dekorazioa eta altzariak luxuzkoak izan daitezke. Ohea gela normal batean baino dezente handiago izaten da. Ohikoa da baita egongela, bulegoa eta, batzuetan, sukaldea izatea ere. Jakina, beti, komun propioa dute. Horrelako gelak enpresarientzako edo negozioak egiteko prestatuta egon daitezke, hau da, bezeroekin edo langileekin biltzeko espazio egokiak eskaintzen.


Oilaskoari salmonella antzematea | Consumer\nOilaskoari salmonella antzematea\nEspainiako hainbat autonomia-erkidegotako 2.389 pertsonari eragin dien salmonella-agerraldia oilaskoan hauteman da, aspalditik patogenoarekin kutsatzeko gai den produktua. Ekoizpen-instalazioko lehen ikuskapenek ez zuten salmonellarik aurkitu. Horrek osasun-arauak betetzen ez diren kasu bat baztertzera behartzen du, eta, batez ere, patogenoa laborantza edo isolamendu zaileko baldintzetan egotean oinarritutako istripua adierazten du.\nDuela gutxi izan den elikadura-infekzioaren ondorioz sor daitekeen ikasgaietako bat da kontrolek negatiboa izan dezaketela, nahiz eta mikroorganismoa etengabe egon. Horri esker, elikagaiaren bizitza komertzialean, kutsadura-maila handitu egiten da, eta horrek arriskuan jartzen du kontsumitzaileen osasuna.\nSalmonella-agerraldia eragiten duen oilaskoa ekoizteko, saltsa egiteko berotze-tratamendu bat aplikatu da, eta, ondoren, saltsa banatzaile gisa jardun duen tanga batera pasatu da. Azken produktua egin ondoren, saltsa hodi baten bidez ematen zen oilaskoaren gainazalean.\nOrain arte ditugun datuen arabera, patogenoa ez zen ez saltsaren biltegian ez oilaskoan aurkitu, baizik eta hodi itsu batean. Hodi hori irtengune bat da instalazioan, eta, horri esker, saltsak presioa murriztu, eremu horretan birrindu eta ia ezinezkoa da garbiketa- eta desinfekzio-produktuak sartzea. Hodi horretan mikroorganismo bat iristen bada, mikroorganismo hori hazi egin daiteke, eta horrek azken produkziorako arriskua dakar.\nOrduan, zer gertatu da? Seguruenik, kutsadura gurutzatua gertatuko da edozein gainazaletatik, manipulatzaileak barne, eta, ondorioz, elaborazio-lerroa gurutzatuko da. Beraz, hasieran patogenorik gabe eta mikrobio-karga txikiarekin egindako produktu batek instalazioaren barruko kutsadura jasotzen du. Elikagaira iristean, kondizio ezin hobeak ditu, kalitate handiko elikagai kopuru onargarri bat baino gehiago baitago. Horrek guztiak hazteko erraztasun asko eskatzen ditu.\nTenperaturen eta atmosferaren kontrola\nHutsean ontziratzeko sistemak murriztu egiten du salmonela hazteko arriskua\nArgi dago, agerraldi horretan, hozkuntzak huts egin duela, tenperatura egoki batekin nekez biderka baitaiteke mikroorganismoa. Uda honetan 40 °C inguruko leku batzuetan izaten ari diren tenperaturen ondorioz, baliteke hotz-katea hautsi izana. Hozketaren garrantzia prebentzioarena delako gertatzen da, hau da, hotzak eragotzi egiten du, kutsadura gertatzen denean, agerraldi bat eragiteko maila egokiak lortzea.\nParametro horretaz gain, funtsezkoa da gas-atmosfera kontrolatzea, hau da, ahal den neurrian, produktuaren atmosferako oxigenoa ezabatzea. Ezabatzeko hainbat sistema daude, hala nola hutsean ontziratzea, hori baita salmonella-agerraldia eragiten duten oilaskoak ekoizten dituen enpresak erabiltzen duena. Sistema horrek elikagaian dagoen aire gehiena kanporatzea bermatzen du, nahiz eta beti gera daitekeen hondakin-kantitate bat, gero produktuak berak kontsumitu edo ezabatu ohi duena.\nOxigenorik ez dagoenean, oilaskoari salmonella hazteko arriskua txikiagoa da. Izan ere, oxigenorik gabe eta 12 °C-tik beherako tenperaturan, ez da espero bakterio hori ugaltzea. Horrek azal lezake zergatik ez diren bereziki larriak izan sintomak eta heriotza gutxi izan direla (orain arte kasu bat baieztatu da Valentziako Erkidegoan).\nDuela gutxi arte, elikagaiak kontrolatzeko orain dela 100 urte baino gehiago diseinatutako metodo berak erabili dira funtsean. Denbora baten buruan kolonia makroskopikoak garatzeko aukera ematen duten baliabide agaratuak eta solidoak erabiltzen dira. Zalantzarik gabe, sistema horrek onura nabarmenak ditu, bilatzen duguna kontatzeko eta ikusteko aukera ematen du. Ez da ahaztu behar izaki bizidunak bilatzen ditugula eta horrelakotzat ikusteko aukera dugula gure laborategiko bitartekoetan. Horrek izugarri zailtzen du beste metodo batzuk aplikatzea, agian azkarragoak, baina mikroorganismoaren presentziari buruzko orientazioa ematen digutenak, nahiz eta askotan ikusi ezin izan.\nMetodo azkar horiek guztiek konparazio eta erreferentzia-metodo batzuk behar dituzte, sistema eraginkorra dela ondorioztatzeko erreferentzia-puntu gisa. Azkenik, metodo berriak ezarritako zehaztapenak betetzen dituenean, ohiko moduan erabili ahal izango da, baita erreferentziako metodo ere.\nSalmonellaren detekzioan, zenbait zirkunstantzia gertatzen dira, eta, horien ondorioz, hasiera batean emaitza positiboa negatiboa izatea lor daiteke. Horrek segurtasun-sentsazio faltsua emango luke. Hori bereziki nabarmena da oilaskoarengan, eta horrek azaltzen du aspalditik planteatu dela patogenoa beste mikroorganismo batzuek oso kutsatutako laginetan detektatzeko protokolo espezifikoak garatzeko beharra.\nHorrek guztiak, ordea, ez luke nahasmendurik sortu behar. Arazo nagusia da salmonella animalien eta gizakien hesteetako biztanle bat dela. Materia fekalean, enterobakterioen kutsadura-maila, aztergai dugun patogenoaren taldea, 100.000.000 inguru da gramo bakoitzeko. Beraz, animalietan patogeno horiek kontrolatzeko ekimenak zailtasun handiak ditu.\nKontuan hartzen badugu habitat normala materia fekala dela, antzeko mikroorganismoek oso kutsatua, laborategian espezia patogenoren bat isolatzen saiatzean, ikusiko dugu ezen, oso kantitate txikia badu, agian ez dela hauteman, ezin izan duelako behar adina leku eta denbora izan. Muga hori dela eta, kontrol neurriak hartu behar dira, animalien azalean, haragiaren azalean edo produktu eratorrietan enterobakteriorik ez izateko.\nGainera, kontrolak teknika tradizionalen bidez egiten badira, eta teknika horiek ez badute bereizkeria onik egiten kutsadura-maila oso handia den kasuetan, emaitzak guztiz ustekabekoak izan daitezke. Hori dela eta, teknika immunologikoak edo biologia molekularrekoak erabiltzea gomendatu da, animalia eramailerik baden denbora gutxian eta probabilitate osoz detektatzeko. Bitxia bada ere, Sada Taldea, kutsatutako oilaskoak egiten dituen industria, aitzindaria izan da Espainian, eta, beraz, ez da oso espero patogenoa oilaskoarekin egoteagatik, baizik eta instalazioetan diseinu eta higiene eskasak izateagatik.\nEgun hauetan atzemandakoaren moduko kasuetan, ekoizpeneko sistema higienikoak eta elikagaiak egiteko ezaugarriak hobetu behar dira, kimu berririk ez sortzeko. Egin beharreko hobekuntzetako bat da eskuak behar bezala eta maiz garbitzea, baita produktua eskuetatik babesteko eskularruak erabiltzea ere. Era berean, garbitzeko eta desinfektatzeko irizpide egokiak ezarri behar dira, laneko gainazaletan patogenoak ugaritzea eragozteko.\nGarbiketa desegoki batek mikroorganismoentzat «janari-hondarrak» utziko ditu; desinfekzioak, berriz, gainazaletan mikroorganismoen guztizko karga murriztuko du, eta horrek murriztu egingo du potentzial patogenoak prestaturiko elikagaira noizbait iristeko probabilitatea.\nProduktuak katean atzera pausorik ez izatea, hau da, beti aurrera joatea eta instalazioko puntu itsu guztiak ezabatzea, hori ere funtsezkoa da mikroorganismoen arriskua murrizteko.\nKontsumitzaileek duten informazioa funtsezkoa da lokalen eta produktuen higienea hobetzen laguntzeko. Alde horretatik, garrantzitsua da prestatutako produktuak erosten diren lokalak behar bezala hoztuta egotea, eta hori erraz ikus dezake kontsumitzaileak.\nGainera, funtsezkoa da lokalaren eta langileen higieneari erreparatzea, faktore horiek produktua nola lantzen den zehazten laguntzen baitute. Kontsumitzaileak kontuan hartu behar duen funtsezko beste alderdi bat da produktuak hotzak eta behar bezala prestatuak eta ontziratuak dauden egiaztatzea.\nAzkenik, azpimarratu behar da, ontzia ireki ondoren, prebentzio-funtzioa ezabatuta geratzen dela, eta, beraz, produktua berehala kontsumitu behar dela. Hondarrei dagokienez, berriz ez erabiltzea komeni da, batez ere denbora luzean giro-tenperaturan utzi badira.\nGalán Alejo, Luis Cuauhtécmoc; Fuster Valls, Núria; Marín de Mateo, Mercedes; Rodríguez Jerez, José Juan. 2004. Gainazalen kutsadura ebaluatzeko eta Salmonella detektatzeko teknika tradizionalak eta azkarrak konparatzea. Ekipoen elikadura eta teknologia.\nIngham SC, Wadhera RK, Fanslau MA, Buege DR. 2005. Growth of Salmonella serovars, Escherichia coli O157:H7, eta Staphylococcus aureus, whole chicken eta retail ground beef portions direlakoak, 22 eta 30 degrees C-tan. J. Food Prot. 68(7):1457-1461.\nhodi kutsadura pollo-eu Salmonella salmonella detekzio


Atari Jaguar - Wikipedia, entziklopedia askea.\nAtari Corporation (en)\n1993ko azaroaren 23a\nAtari Jaguar CD (en)\nAtari Jaguar 1993an Atari estatubatuar bideo-joko enpresak merkaturatutako 32 biteko bideokontsola bat da. Aurreko Atari XEGS modeloa ordezkatu zuen. Super Nintendo eta Sega Mega Drive konsolekin lehiatu zen.\nAtari Jaguar kontsolak salmentei dagokionez porrot egin zuen, 2,5 milioi unitate inguru bakarrik saldu zituelako. Ordurako jada, Atarik 1980ko hamarkadan kontsolen munduan izandako nagusitasina aspaldi galdua zuen, Nintendo eta Sega enpresen kontsolen nagusitasunaren aurrean.\nAtari Panther kontsolak ordezkatuko zuela aurreikusia zegoen, baina azkenean proiektua ezeztatu egin zen.\nAtari XEGS Atari Jaguar\n1993 - 1996 Ondorengoa


LG V30: orain arte dakigun guztia Androidea\nLG V30 kontzeptua pantaila lerratzailearekin\nHilabete pare bat falta dira oraindik LG V30 merkaturatzeko, baina LGren hurrengo enblematikoari buruzko hainbat xehetasun argitu dira jada, biak prezioa beraiekin bezala Zehaztapen teknikoak.\nLG V30 berriaren inguruko berriak Hego Koreatik datoz, hainbat iturrik adierazi dutenez, etorkizuneko telefonoa gertaeraren barruan aurkez zitekeela. IFA 2017 Berlinen.\n1 LG V30 - Zehaztapen tekniko posibleak\n2 LG V30 - Prezioa eta erabilgarritasuna\nLG V30 - Zehaztapen tekniko posibleak\nLG V30-ren zehaztapen teknikoei dagokienez, alderik garrantzitsuena mugikorraren pantailak adierazten du OLED fotogramarik gabe. Oso xehetasun garrantzitsua da, kontuan hartuta LG-k G Flex gailu seriez geroztik erabilitako lehen OLED pantaila izango dela.\nIndustriak dagoeneko erakutsi du OLED pantailek abantaila ugari dituztela LCD teknologiarekin alderatuta, beraz, azken honek egunak ditu.\nLG V30 kontzeptua\nMomentuz ez dakiena da LG V30 a-rekin iritsiko den bigarren pantaila, kasuan bezala LG V20, jakinarazpenak erakusteko erabiltzen zena.\nMugikorraren pantaila alde batera utzita, mugikorraren gainerako zehaztapenen inguruko xehetasun batzuk ere badaude. Horrela, prozesadorea a izango da snapdragon 835, Qualcomm-ek orain arte kaleratutako txip onena, bateriak edukiera izango lukeen bitartean 3200mAh. Bestalde, LG V30-k entzungailuaren hargunea ere izango du 3.5mm eta hainbat biltegiratze ahalmen (32GB, 64GB eta 128GB).\nRAMari dagokionez, ziurrenik egongo da 4 GB memoria, nahiz eta 6 GB dituen aukera ere badagoen.\nLG V30 - Prezioa eta erabilgarritasuna\nMugikorra jendaurrean aurkeztuko dela kontuan hartuta irailaren hasieran, telefonoa irailaren amaieran salgai egongo da ziur asko 700 GB modeloarentzako 64 dolar ingurukoa izango litzatekeen prezioarekin, iturri berdinen arabera.\nIturria: Android Central\nArtikuluaren bide osoa: Androidea » Android gailuak » Telefono mugikorrak » LG » LG V30: orain arte dakigun guztia LG Flex OLED-i buruz G Flex seriearen ondoren\nLG flex II nuen eta pantaila bat zuen OLED teknologiarekin ... Ez dut izenburua esan beharko, hau da, lehen LG da, aurretik bazen ...\nKodak-ek Android bi tablet merkaturatu ditu Archos-ekin elkarlanean


Ez daukagu galtzeko ezer, hori da pena | Boligrafo gorria\nHasiera » Zinemaldia 2014 » Ez daukagu galtzeko ezer, hori da pena\nBukatu da Donostiako Zinemaldiko 62. edizioa eta palmaresak utzi duen zaporeak badauka zerikusirik espektatiben kontu honekin: parte hartzaile guztiek daramatzate kopetan pintatuta espero dezaketenaren marra gorriak. Ez da gauza bera Sail Ofizialean eskubide osoz sartu zarela pentsatuta joatea edo egotea bera garaipentzat hartzea.\nBada lorpena: Loreak filmak historia idatzi du dagoeneko. Baina ikusi ondoren, edizio honetatik txaloak baino zerbait gehiago eraman izan balitu, ondo mereziak izango ziren.\nZazpi sari nagusietatik lau Espainiako zinemarentzat izan dira –eztabaidagarriena gizonezko aktore onenarena, Javier Gutierrezek La isla míniman egindako lanarengatik–. Urterokoak dira Donostiak zinema espainiarrari egiten dizkion kontzesioak, baina ez duzu kontu horretaz gehiegi entzungo. Festibal hau marko batean kokatzen da, Espainiako industriarentzat garrantzitsua da. Eta horregatik segurata lokartuaren aurretik bezala pasatzen dira maisulan gisa ondo egindakoak izanagatik Berlin, Venezia edo Cannes hanka puntetan zeharkatuko zituzten ekoizpen batzuk.\nMagical girl eta La isla mínimak ekarri dute berritasunik dena den, formalki baino, filmek duten irakurketa politikoan. Espainiako Trantsizioaren Kultura, gai batzuk sistematikoki baztertzen zituen narratiba gisa, amaitzen ari dela seinalatzen dute bi film horietan agertzen diren elementuek –demokraziaren buztinezko oinak, monarkiari buruzko txisteak, diruz betetako gutunazalak, tortura…–.\nLastima, orain arteko marko diskurtsiboa pantailan bakarrik jarri dela zalantzan eta betiere optika espainiarretik. Euskal zinemak itxaron egin beharko du beraz, Zinemaldira espektatiba handiagoekin hurbildu ahal izateko.\nItxaron, adibidez, agintariek hemen ikus-entzunezko industria sendo baten aldeko apustua egin arte, ondoren industria horrek festibalean zer edo zer irabazteko izan dezan. Ze, momentuz, galtzeko deus ez edukitzearen lasaitasuna besterik ez daukagu. Igualekoak dira zerbait irabazi dezakeenaren urduritasunak.


Argazki-muntaia, tablex gainean, beiraz estalia, ertz metalikoduna.\n3 piezako seriea / 90 x 140 cm.\nIbon Aranberrik, bere arte-proiektuetan, esku-hartze bat jasan duten paisaien ideia landu du bereziki, dela paisaia naturala dela hiritarra. Edozein paisaia eraikuntza sozial alegiazkoa delako, aztarnak, oroitzapenak, aldaketak eta erabilera ezberdinak agertzen dituena. Horregatik interesatzen zaio paisaien eskuratze/sortze horri forma ematea, gailu ezberdinen bidez. Irudi kritiko gisa erakusten ditu gailu horiek.Â´\nBadirudi gailu edo instalazio horiek praktika artistikoa â€”prozesu ireki gisa ulertuaâ€” kartografiatzen dutela, nahiz eta dokumentu, maketa, objektu edo irudien bidez gauzatzen dituen. Artistaren proposamenek harreman eta tentsio kritikoak aktibatzen dituzte, eta horrek ahalbidetzen du beste era batera bizitzea tokiekin dugun harremana eta tokiei lotuta ditugun esangura, irudikapen eta afektu anitzak.\nDomestic Landscapes izeneko triptikoan (2006-2007), Pirinioetan kokatutako urtegien irudi anitz bildu ditu. Politika hidrauliko baten oroitzapena jasotzen du; politika hidraulikoa erregimen frankistan obra publikoen ikurretako bat izan zen. Paisaia ezberdin bat nola aldatu eta modulatu duten agertzeko ikuspegi bat ere badu, naturala eta eraikitakoa harremanean jartzen dituena. Halaber, irudien sorta hori dokumentu kritiko bat da, sentsibilitate ekologistari lotua, garapenaren aldeko bultzada gaur egun berritu izanari buruzkoa, urtegi berrietan jarraitu baitu.\nArtistaren hitzek diotenez, Â«lan hau aurkako toponimia batez ari da, anitza izan zitekeen eta esistitzen den toki bat. Horrela, abstrakzio bat bezala hauteman daiteke, itsasoa eta mendia. Toki zehatz bat, metaforikoki zabaldua. Pirinioetako bailaren orografia aldatzen joan diren urtegien mapan eginiko ibilbide bat bezala. Paisaia urdin-berdeak, edo ezabatutako oroimenaren inguru alegiazkoak.\nKasu honetan, Esako urtegia hartu da adibidetzat (Nafarroa/Huesca). Toki eza gisa agertzen da, bere inskripzio geografikoaren ondorioz bakarrik deskribatutakoa.Â» Aurreko beste proiektu batzuk lotura handia dute honekin: Politika hidraulikoa (2004) eta Pirinioetako itsasoa (2006).


Absurdoko kontuak - Karrikiri Euskal Denda\n> Liburuak>Saiakera>Absurdoko kontuak\n«Absurdoa logikari zaio ortziko zulo beltzak materiari zaizkiona. Absurdoa eta ortziko zulo beltzak logikaren eta materiaren ukoa, muga eta antitesia dira; baina aldi berean, bien ala bien alfa eta omega. Kosmosa kaosaren salbuespena da, logika absurdoaren salbuespena den bezalaxe. Kaosa eta absurdoa dira ereduak; kosmosa eta logika, berriz, salbuespenak.\nAbsurdoko kontuak ez dira kontu absurdoak. Ele hauen xedea ez da zentzugabekerian edo kontraesanean murgiltzea, baizik gizakiaren grinak herriaren ikuspegi “nor-anizkotik” aztertzea eta deskribatzea, norbanakoaren ikuspegitik beharrean; talde ikuspegitik alegia. Maitasuna, sexua, agintea, biziraupena, sinesmena, pobrezia, gorrotoa, zentzu ona eta abar, norbanakotik harantzago badauden fenomenoak baitira.»


Leche materna « ALUA MUNDUA!\nEdward St. Aubyn. Leche materna. Anagrama.\nBeste liburu bati egindako sarrera batean esaten nuen batere itxaropenik gabe abiatzen nintzela St. Aubyn honen Leche materna eleberriaren irakurketan. Eta hala izan da, ezbaitut aparteko gozamenik erdietsi. Balio izan dit, soilik, nire baitako munstroen ondoan, irakurle sofritua ere bizi dela egiaztatzeko, amaieraraino iritsi bainaiz bart. Ez gatz eta ez piperrik, baina amaieraraino. Gero Beñatek eta enparauek esanen dute gogorra naizela lerro hauek idazterakoan.\nEleberria freudianoegia egin zait, izan ere gainbehera etorritako familia abertas britaniar bateko seme da Patrick Melrose protagonista. Britaniarregia nire gusturako, hemen eta gurean amanteen kontuak ez baitira era berean eroaten. Baina ez nadin erretenetik urrundu: abokatua da, bi seme bitxi baino bitxiagoren aita, Maryren senarra eta Juliaren maitalea, uda batez bederen. Ama ere badu, eta ez edonolakoa: txikitan ezagutu zuen fortuna handi hartatik, etxetzar bat geratzen zaio Frantziako Kosta Urdinean, eta horixe du bere semeari lagatzeko, baina hori egin ordez, sekta bateko buru bati uzten dio. Horixe ikusten dugu nobelan zehar, batez ere, semea eta amarekikoak nola diren. Eta patrick-en alkoholismoa, eta haren gogoeta hiperkritikoak familiarekiko, zibilizazioarekiko… baina, esan bezala, aski freudianoa. Nire aholkua nahi baduzu: mesanotxean aurkitzen baduzu, hasi irakurtzen eta ea zeure gustukoa den. Baina ez ezazula neke bakar bat ere jaso hura lortzeko. Ez da txarra, ona ere ez, ordea.\nzabaldubildudel.icio.us\tIstorio hau 2008 Azaroa 17 egunean 10:34 pm-etan argitaratua eta Letra kontuak, Liburuak ataletan sailkatua izan zen. Istorio honi gehituriko iruzkinen jarraipena RSS 2.0 jarioaren bitartez egin. Nahi baduzu, iruzkin bat idatzi dezakezu edo zure webgunetik trackback egin istorio honi.


About: San Salbatore eliza (Altzieta)\nAltzietako San Salbatore eliza Nafarroa Behereko Ahatsa-Altzieta-Bazkazane udalerriko Altzieta herrian kokatzen den eliza da. 1987ko apirilaren 28tik monumentu historiko sailkatu izendapena da. Eliza lehenengoz XII. mendean eraiki zuten eta ondoren, XVII. mendean berreraiki zen. (eu)\nFrantziako Kultura Ministerioa\nÉglise Saint-Sauveur d'Alciette.JPG\nEglise Saint-Sauveur-d'Alciette - Monument historiques\nSan Salbatore eliza (Altzieta) (eu)\nwikidata:San Salbatore eliza (Altzieta)\ndbpedia-wikidata:San Salbatore eliza (Altzieta)\nSan Salbatore eliza (eu)


Vitoria-Gasteizko Udalaren web-orria - Convention Bureau - Bulegoa\nUdalaren biltzar bulegoa - Vitoria-Gasteiz Convention Bureau bulegoaren helburu nagusia da Gasteiz biltzarretarako egoitza gisa ezagutaraztea eta sustatzea. Biltzar, konbentzio eta pizgarri-bidaien sustapenean eta antolaketan espezializatzen da. Bestalde, biltzarren sustatzaile eta antolatzaileei laguntzeko udalaren baliabideak kudeatuko ditu. Hortaz, Vitoria-Gasteizen biltzar bat egin nahi duten erakunde, enpresa elkarte eta gainontzeko sustatzaileen esanetara dagoen bulegoa da.\nBiltzarrak eta erakusketak egiteko egoitzak\nVitoria-Gasteiz Convention Bureau erakundeak, Vitoria-Gasteizen biltzar, jardunaldi, aurkezpen, azoka edo bestelako jarduerak antolatzeko hautagai-proposamena aurkeztu behar duten sustatzaileei laguntza ematen die.\nEskainitako laguntza logistikoa:\nHautagai prozesuaren plangintza\nHautagai txostena prestatzea\nMaterial grafikoa eta ikus-entzunezko materiala lagatzea\nSustatzaileak horrela erabakitzekotan, hautagai-proposamenaren aurkezpeneko saioan kolaboratzea\nTokiko agintaritzekin koordinazioa\nIkuskaritzaren bisitetan laguntza\nHiriko bisitaldi turistikoak proposatu\nLaguntzaileentzako gizarte-programen proposatu\nVitoria-Gasteiz hiriaren informazio turistikoa\nTelefonoa: 945 161 520\nPosta elektronikoa: congrestur@vitoria-gasteiz.org\nAntolatu eta erakutsi - Europa


Psikiatrikoan lan egiten duen funtzionario batek mesede bat zor zidan. Gaixo xelebre bat heldu berri da, eta moldatuko zela ni harekin biltzeko. Joan naiz, ba, beste hoberik ez eta.\nKontrol mordoa gainditu behar izan dut. Serieko hiltzailea zelakoan, segurtasun handiko kartzeletan penatu du hainbat urtez, peritu psikiatrikoek buruko gaitza diagnostikatu arte.\nBere gelan bildu gara. Zigarro bat bestearen atzetik erretzen egon da, kabroia. Duela hiru hilabete utzi nion nik, medikuak tabakoa ala bizitzaren artean erabakitzeko mehatxua egin zidanetik. Damu dut bizitza aukeratu izana. Badira zigarro bat baino gutxiago balio duten bizitzak. Nirea, urrutira jo gabe. Tipoa neure eskuekin akabatu eta bere paketearen jabe egiteko gogoa izan dut, baina tira, bera da hiltzailea, errespeta ditzagun rolak.\nGizon prestua omen zen lehen, langilea, saiatua, zintzoa… Hamaika lanetan ibilitakoa, beti porrot batetik bestera, burua putzutik atera ezinik. Zorte txarreko bat. Gizajo bat.\nBere bizitza grisari astindu bat ematekotan, coach baten eskutan jarri zen. Honek ideia gidari bat iltzatu zion: benetan saiatzen dena, lehenago ala beranduago, bere jomugara iristen dela. Hamaika eredu erakutsi zizkion: pintore izatea lortu zuen itsuarena, opera kantari gor-mutuarena, New Yorkeko maratoia bukatu zuen elbarriarena, edo hanketako behatzekin pianoa jotzen zuenarena. Ezagutza honek esperantza piztu zuen gure gizonarengan, berak zerbait baldin bazuen, borondatea zelako.\nGogotik saiatu arren, ordea, lehengo lepotik burua. Amore emateko asmorik ez, eta coach bat bestearen ondotik bisitatu zituen, burua putzutik ateratzeko gogo itsuaz. Hitz desberdinez, denek zuten funtsean mantra berbera: norberaren barruan dago aurrera ateratzeko indarra, nor bere zorte onaren edo txarraren erantzule dela, bla, bla, bla.\nBere bizitza gris eta bere pobrezia sistematikoaren errua berea zela jakiteak depresio latz eta iraunkorrean abaildu zuen gizona. Besoak jaitsi zituen. Konturatu orduko, erromesa zen kale gorrian. Eskaleak eta mozkorrak zituen orain bidelagun. Mespretxuz begiratzen zien, bere buruari bezalaxe. Behar bezala ez saiatzeagatik, ondo merezia zuten bazterketaren zigorra.\nDenborarekin, ordea, gauzak beste modu batera begiratzen hasi zen. Coach horien mezua, hain coolitxuraz, hain emergentea, proaktiboa eta erresilientea, haien terminologia tranpati bera erabiliz, galtzaileak bere zorte ilunarekin konformatzeko asmatua zen. Mezu atzerakoia eta suntsitzailea, sistemaren iraunkortasuna bermatzeko. Pobreak haien pobreziaren sortzaileak? Tristeak haien tristuraren errudunak? Ezjakinak haien ezjakintasunaren erantzuleak? Madarikatua, erlijio berria. Zitala. Krudela.\nMendeku grinak itsuturik, gau batean zazpi coach akabatu omen zituen labana batez. Gero bere burua errendatu zuen polizia etxean. Hamar urte pasatu dira ordutik.\nJoateko ordua da. Ez da funtzionarioak agindutako itzelezko pertsonaia, baina zutabe baterako balioko dit. Idazle banintz, istorioa loratuko nuke pixka bat, baina ez daukat irudimenik, ez gogorik.\nAzken galdera luzatu diot, joan baino lehen, ea nola daraman atxilotzea. Oso ondo, berak. Hilketa horiek famatu ninduten. Errespetuz tratatu ninduten kartzelan, eta hemen ere itzal handia daukat. Suerteko zaude, nik. Ez da suerte kontua, gizona, erantzun dit. Saiatzea da. Bizitza honetan, saiatzen dena putzutik ateratzen da lehenago edo beranduago.\nZer duzu buruan “Coach”-ri buruz\nErrudun 2021-02-10 17:23\nCoach eta PNL: txarlatan hutsak dira, ke saltzaileak. Beren mezuan sinisten ez duten gizagalduak.\nJendeari bere gaitzen ardura guztia krudelki leporatu eta gero, beren miseria aitortuko balute sikiera!\nBikaina istorioa, Patxo.


Azeri hegalariak –\nArg: Raul654 (wikimedia)\nAzeri hegalariaren berri izan dut Joxerra Aihartza biologoaren hitzaldi batean. Saguzarrak dira, orain pagaburu bihurtu ditugun animalia horietako espezie bat. Izena adituta kokoxurien azeri maskarak etorri zaizkit burura oharkabean, airean hegan egiten duten gonak jantzita. Aurten Alde Zaharreko karriketan barna azeri maskararik ez dugu ikusiko, maskara musuan jantzita derrigorturik dagoen garaietan.\nIruñeko Udalak ez du inauterietako ekitaldietarako baimenik eman segitzeko dagoeneko ohiko bihurtzen ari den bizimodu zurrunbilo arauez eta debekuz josiarekin. Lanetik etxera, etxetik lanera. Pandemiak gogor kolpatu du mundua.\nBaina izurriari izurriarekin erantzuten diogu guk. Arau eta debekuen hari finaren gainean dantzatzea dagokigu, errespetuz eta segurtasunez beti ere. Iturenen eta Zubietan joare hotsak nola adituko ditugu makilak dantzan igandean. Ezin diogu errituari uko egin, zuen gordelekuetara sarearen bidez sartu behar badugu ere. Fisikoki banatu gaituen gaitzak ez dezala gure komunitatea eraitsi. Pandemia garai betean, inoiz baino zentzu handiagoa baitu inauteriak.\n[Euskalerria Irratiko Metropoli Forala saioa, ‘Minutu bateko manifestua’, 2021ko otsailaren 12koa]\nAzeri hegalariak, saguzaharrak


Txingudi Ikastolako ikasleek komikien bitartez landu dituzte euskal arrantzaleek Ternuara egindako bidaiak – Irunero\nPosted on 2021(e)ko apirilak 28 by Irunero\nIkasleen lanak Irunero aldizkariaren hurrengo zenbakietan argitaratuko dira\nTxingudi Ikastolako DBHko 3. mailako ikasleek komikien bitartez landu dituzte euskal arrantzaleek Ternuara egindako bidaiak. Elias Goiburu Gizarte irakasleak komikiak egiteko ideia nola sortu zen azaldu du eta komikiak egin dituzten ikasle batzuek esperientzia zer iruditu zaien kontatu dute. Erreportaje honen barnean Txingudiko ikasleek egindako komikietako bat txertatu da eta beste komikiak urte osoan zehar Irunero aldizkariaren hurrengo zenbakietan argitaratuko dira.\nElias Goiburu Txingudi Ikastolako Derrigorrezko Bigarren Hezkuntzako 3. mailan Gizarte ikasgaiko irakaslea da. Irakasleak azaldu duenez, 2020ko Gabonetako oporren aurretik ikasleekin Aro Modernoaren gaia landu zuten. “Colonek Gaztelako Erresumarentzat egindako 4 bidaiak aztertu genituen”, adierazi du Elias Goiburuk. Ikasleek klasean landutako edukien alde praktikoa ezagutzeko aukera izan zezaten, Donostiako Albaola Itsas Kultur Faktoriara ikasleekin irteera bat egitea erabaki zuten. Elias Goiburuk azaldu duenez, “irteera ikasgai desberdinen arteko diziplinartekotasuna lantzeko modu aproposa iruditu zitzaigun, Gizarteko edukiak lantzeaz gain, beste ikasgaietan ikasitakoa praktikan jartzeko balioko zuelakoan”. Irteeraren ostean, klasean landu beharreko edukiak jada amaituta zituztenez eta Gabonetako Oporrak hasteko denbora gutxi falta zela aprobetxatuz, komiki baten bitartez euskal arrantzaleek baleak arrantzatzeko Ternuara egindako bidaiak modu ezohiko batean lantzea bururatu zitzaien.\nKomikien sorrerarako irakasleak ikasleei gai orokorra eman zien: euskal arrantzaleak Ternuan baleak arran- tzatzen zituzten garaia. Ikasleei komikien munduan murgiltzen laguntzeko ikastetxearen webgunean eskegitako baliabideak erabili zituzten, komikien sorrera prozesuari buruzko bideoak zehazki. Goibururen hitzetan, tutoretza bideo hauen bitartez ikasleei gagaraiaren gaineko ideia orokorrak helarazi nahi izan zizkieten; ostean, ikasleek landu nahi zuten gaia eta ikuspuntua erabaki zezaten. Horrela, ikasleek sortutako komikiek egileen ukitu berezi izan dute.\nIkasleek aurreko hilabeteetan zehar ikasgelan landutakoa islatuko zuten komikiak sortzeko proposamena beso zabalik onartu zuten. Komikiak sortzeko, ikasleak binaka elkartu ziren eta ikasleen artean jarduerak arrakasta izan duela dirudi. Laia Hernandez eta Ane Ferreira 3.Bko ikasleek hainbat pertsonai elkartzen dituen komiki bat sortu zuten. Ane Ferreirak azaldu duenez, hasieratik ideia nahiko argi izan zuten arren, istorioa idaztea konplikatuagoa izan zitzaien, gaian sakontzeko denbora gutxi izan baitzuten. Bestalde, gaiaren inguruko informazioa biltzeko eskola orduetan Interneteko baliabideak erabili zituztela adierazi du Laia Hernandezek. Era honetan, komikiaren sorrera etxean amaitu behar izan zuten, Anek gidoia idazten zuen bitartean Laiak marrazkiak egin zituelarik.\nNora Celihueta eta Aiora Hernandorena 3.A gelako ikasle bikotea dira eta haien komikian garai hartako emakumeen desioak eta gogoetak lantzea erabaki zuten. Nora Celihuetak adierazi duenez, portuan lan egiten zuten emakumeez aritu dira, emakumeek gizonen antzera itsasoan arrantzan lan egin nahi zutela marrazkien bidez islatzeko. Dena den, Aiora Hernandorenak onartu zuenez, komikien sorrerak azterketa garaian harrapatu zituen ikasleak, beraz, lana amaitzeko etxean ordu gehigarriak sartu behar izan zituzten emaitza dotorea izan zedin.\nKomikien sorreran maisu\nIrunero aldizkariaren zenbaki honetan zein hemendik aurrerako zenbakietan argitaratuko diren komikien emaitza ikusita, Txingudiko ikasleak komikiak egiten maisuak direla dirudi. Esaterako, Laia Hernandez eta Ane Ferreirak komikiak irakurtzeko ohitura dutela onartu dute. Hala ere, ikasle guztiek ez dute komikiak egin edo irakurtzeko ohiturarik. Nora Celihuetak, adibidez, honakoa komikia jorratu duen lehengo aldia izan dela onartu du. Aiora Hernandorenak, berriz, normalean komikiak egiteko ohiturarik izan ez arren, aurreko urtean Plastika irakasgaian komiki bat egin zutela gogoratu du.\nEmaitza ikusita, jarduerak arrakasta izan duela dirudi, bai ikasle zein irakasleen artean. Izan ere, ikasleentzat bereziki erakargarria izan da ikaskideekin elkarlanean, apunteak hartzea, azterketak prestatzea edo irakasleen diskurtsoak entzutetik harago, lan berezi bat egiteko agindua jasotzea. Elias Goiburu irakasle den aldetik jarduerak izandako emaitzarekin pozik azaldu da eta datozen ikasturteetan ekintza errepikatzeko gogoak dituela onartu du.\nPosted in ErreportajeakTagged gizarte, irun, irunero, komikiak, ternua, txingudi ikastola


Kapitalismoaren mundu mailako krisiaren testuinguruan, Euskal Herriko langile klaseak, gazteriak eta zapalduok, gure eskubide sozialen defentsa gure eskubide demokratiko nazionalen defentsarekin lotzeko bidea bilatu behar dugu. Zapalkuntza kapitalistaren aurkako eta zapalkuntza nazionalaren aurkako borroka berbera da, eta horregatik beharrezkoa...\n1917ko Errusiako Otsaileko Iraultza burges-liberalak errebolta giroa zabaldu zuen herrialde osoan baina, bestalde, bere mugak ere agerian geratzen hasi ziren, eta hasiera batean jaso zuen ahobatezko babesa zalantzan ipini zen. Urria gerturatzen ari zen. Errusiako alogenoak, hots, periferiako herri minorizatuak, ardi-larrupeko...\n1917ko Errusiako Urriko Iraultza Etengabeko iraultzaren teoriaren egokitasunaren froga handiena izan zen. Praktikaren eremuan eta modu positibo batean frogatu zuen teoria honen zuzentasuna, mentxebikeen bi etapen teoriaren argumentu guztiak hankaz gora botaz. Modu honetan, iraultzaren garaipenaren berotasunean jaio zen Internazional...\n1943ko martxoaren 9an, Bigarren Mundu Gerra erdian, Estatu Batuetako lehendakari ordeak, Henry Wallacek, ultimatum bat eman zion Stalini: “Gerra saihestezina izango litzateke Errusiak berriz ere mundu mailako iraultza bultzatzeko ideia trotskysta hartuko balu”. Stalinek bere aliatu inperialisten eskakizunaren aurrean agertu zuen...\nAskotan marxismoa “blankismoarenkin” erlazionatu izan da marxismoarentzat altxamenduak duen paperagatik. Lan honetan garbi uzten du Leninek marxismoarentzat altxamendua arte bat dela eta ez dela blankistek nahi bezala konspirazio bat. Era berean, marxismoarentzat altxamenduak duen garrantziak garbi uzten du, askok esaten duenaren...


Mendebaldeko Sahararen historia timeline | Timetoast timelines\nPeriod: 1884 to 1904\nSociedad Española de Africanistas y Colonistas izeneko espainiar elkartea Rio de Oroko badian kokatu zen eta hango biztanleekin hitzarmen batzuk egin ondoren, Espainiako gobernuak eremu hura bere babespeko lurraldetzat hartu zuen. Espainiarren kolonizazioak oztopo batzuk izan zituen: Frantziak lurraldea eskatu zuen, Mauritaniaren barneko lurra zelakoan, eta Ma' al-Aynyan arabiar buruzagiak lurralde burujabe bat eratu zuen Smarako hiria hartu ondoren.\nBerlingo konferentzian europarrek afrikar kontinentea banatu zuten. Espainiari saharar lurraldea egokitu zitzaion. Sahararrek lehen aldiz mugak ezagutu zituzten.\nFrantzia eta Espainiaren arteko hitzarmena\nFrantzia eta Espainiaren arteko hitzarmen bat sinatu zen; Sahara Espainiarraren mugak eta Aljeria, Mauritania eta Marokoko frantsesen agindupeko lurraldeen mugak zehazteko.\nPeriod: 1916 to 1934\nEspainiako gudarosteak Sahara Mendebaleko lurralde guztiak hartu zituen (Rio de Oro eta Sakia-el-Hamra).\nIdazkari Nagusiaren eskutitza\nIdazkari Nagusiak eskutitz bat bidali zion Espainiari, erakundearen Gutuneko XI. kapituluko lurralde autonomoekiko obligazioak azalduz eta informazioa eskatuz espainiar administrazioari lotutako lurralde horietako batzuei buruz.\nMarokoko Estatuak beretzat eskatu zuen lurraldea eta atzera bota zituen espainiar gudarosteak bi nazioen arteko mugetatik.\nAfrikako espainiar kolonia osteko probintzia izan zen, Mendebaldeko Espainiar Afrikako Saguia el Hamra eta Río de Oro eskualdeek sortua.\nIdazkari Nagusiaren eskutitzaren erantzuna\nBi erantzun jaso ziren; indarrean zegoen legearen arabera, Afrikako espainiar soberanian dauden lurraldeak Espainiako probintzia gisa sailkatuta zeudela eta ondorioz, ez zegoela legeari jarraitzen zion Lurralde Ez Autonomorik Espainiako administrazio-sisteman.\n1514 Ebazpena (XV)\nMundu mailan deskolonizazio prozesua azkartzeko, Nazio Batuen Batzar Nagusiak behin-betiko 1514 Ebazpena (XV) onartu zuen. Adierazpen horren arabera, herrialde eta herri koloniei independentzia ematen zaie, eta adierazten da atzerritarrek herri bat azpiratzea, dominatzea eta esplotatzea oinarrizko giza eskubideak ukatzea dela.\nSaharako Probintziako Antolakuntza eta Araubide Juridikoaren legea\nSaharako Probintziako Antolakuntza eta Araubide Juridikoaren legea onartu zen Espainian.\nMendabaldeko Sahara Lurralde Ez-Autonomoen zerrendan\nMendebaldeko Sahara deskolonizazioari lotutako Lurralde Ez Autonomoen zerrendan sartu zen.\nSahara Espainiarra Lurralde Ez-Autonomoa\nHerrialde eta herri koloniei independentzia emateari buruzko Adierazpena aplikatzerakoan sortzen den egoera aztertzeaz arduratuko den Batzorde Bereziak (Deskolonizaziorako Batzorde Berezia ere deitzen dena) edo 24en Batzordeak, ebazpen bat egin zuen eta bertan adierazi zen Sahara Espainiarra lurralde ez autonomoa zela.\nBatzar Nagusiak Saharako herriarentzako autodeterminazio erreferendum bat antolatzearen beharra onartu zuen.\nBatzar Nagusiaren lehen ebazpena\nBatzar Nagusiak lehen ebazpena egin zuen herri sahararrak autodeterminaziorako zuen eskubidea eta Espainiako estatuak potentzia administratzaile gisa zituen obligazioak berresteko.\nSaguia el Hamra eta Rio de Oroko Askapenerako Herri Frontea (Fronte Polisarioa) sortzen da, sahararrek beren nazioaren independentziaren alde eratu zuten erakunde politiko-militarra da.\nFronte Polisarioak lehen ekintza armatua\nFronte Polisarioak lehen ekintza armatua egin zuen lurraldea askatzeko. Ordutik, Fronte Polisarioak egonkortu egin zuen kolonia espainiarraren aurka zuen jarrera eta herri sahararraren ordezkari bilakatu zen autodeterminazioa eskuratzeko borrokan.\nMarokok eta Mauritaniak lurraldearekiko erreklamazioak egin ondoren, Batzar Orokorrak iritzi kontsultibo bat eskatu zion Nazioarteko Justizia Auzitegiari, Sahara espainiarraren egoera juridikoaren inguruan eta Maroko edota Mauritaniarekin zituen subiranotasun lotura historikoen inguruan.\nPeriod: 1975 to 1991\nMaroko, Mauritania eta Fronte Polisarioaren arteko gerra\nMaroko eta Mauritania gerra piztu zuten Fronte Polisarioaren aurka Mendebaldeko Sahara kontrolatzeko helbuarekin.\nNazioarteko Justizia Auzitegiaren iritzi kontsultiboa\nNazioarteko Justizia Auzitegiak iritzi kontsultibo bat erabaki zuen: Maroko eta Mauritaniaren aldetik ez zegoen inongo subiranotasun loturarik lurralde sahararrarekin, eta Sahara espainiarra lurralde ez-autonomoa izaten jarraitzen zuela, deskolonizazioaren baitan jarraituz.\nMaroko eta Sahara Espainiarraren inbasioa\nMarokok Sahara Espainiarra inbaditu zuen.\nHassan II. aren Indar Armatuek Mendebaldeko Saharako muga gurutzatu zuten\nHassan II. aren, marokoko erregearen Indar Armatuek Mendebaldeko Saharako muga gurutzatu zuten, eta Espainiak utzitako kokalekua okupatzen hasi ziren, eta, jarraian, Marokoko herritar zibilek gauza bera egin zuten. Hala ere, ez Segurtasun Kontseiluak ezta Nazio Batuen beste organorik ere ez zuen ezer egin herritar sahararrak babesteko erasoaldi horretatik.\nJuan Carlos, Espainiako erregearen bisita\nJuan Carlos, Espainiako Erregea, Aaiunera joan zen armada bisitatzera.\nHassan II.aren hitzaldia\nHassan II.aren irrati bidezko hitzaldia: "Bihar muga zeharkatuko dugu gure ibilaldia egiteko".\nSaharako basamortuan 350.000 zibil eta 40.000 soldadu marokoarrek egin zuten Ibilaldi Berdea gauzatu zen, sahararrek “Martxa Beltza” ere deitzen diote. Ordu arte Espainiaren kolonia zenez, Mendebaldeko Sahara Marokoren menpe jartzeko helburuarekin burutu zen ibilaldia da. Soldaduak Hassan II.a Marokokoa erregeak bidali zituen Agadirretik, Marokoko hiritik. Astebetera, Espainiar Sahara izandakoaren subiranotasuna Maroko eta Mauritaniari eman zien Espainiak.\nHiruko Gobernuaren Akordio\nHiruko Gobernuaren Akordioa sinatu zuten Espainiar Estatuak, Marokok eta Mauritaniak.\nMendebaldeko Sahararen deskolonizazioa\nMartxa berdea hasi eta hamabi egunera, Espainiako Gorteek Mendebaldeko Sahararen deskolonizazioa onartu zuten; aldeko 345 boto, 4 abstentzio eta aurkako 4 botorekin.\nSahara Espainiarraren desagerpena\nMarokok Ibilaldi Berdea egin ondoren, Espainiak eskualdea utzi zuen, eta, une hartatik aurrera, Maroko (nazioarteko aldarrikapen gabe eskualdea okupatzen duena) eta Saharako Arabiar Errepublika Demokratikoa Mendebaldeko Sahara izeneko eskualdea kontrolatzeko lehian ari dira.\nSaharako Errepublika Arabiar Demokratikoaren (SEAD) independentziaren aldarrikapena\nFronte Polisarioak Saharako Errepublika Arabiar Demokratikoaren (SEAD) independentzia aldarrikatu zuen. Mendebaldeko Saharan osatutako estatua da. Espainiak Saharako bere koloniatik alde egin ondoren, 1976an Marokok eta Mauritaniak okupatu zuten.\nFronte Polisarioak abiatutako nazio askapeneko gerraren ondorioz, Mauritaniak lur horretatik alde egin zuen, eta Marokoren esku utzi zuen eskualde osoa\nMendebaldeko Sahararen autodeterminaziorako erreferenduma egiteko adostu ostean, su-etena gertatu zen.\nJames Bakerrek, Idazkari Nagusiaren Mandatari Pertsonalak, Maroko eta Fronnte Polisarioaren arteko negoziazioak ahalbidetu zituen, Houstoneko Akordiora eramanez identifikazioko desadostasunak gainditzeko.\n1991ean hitzartutako plana bertan behera\nMarokok ez zuen Houstoneko Akordioa errespetatu eta behin eta berriz ‘lurralde-osotasunaren’ inguruko soluzio batekin tematu zen, 1991ean hitzartutako plana bertan behera utziz.\nBaker Mandatari Pertsonalak bakerako plan bat proposatu zuen (Baker Plana), baina Marokok deuseztatu egin zuen independentzia emaitza posibleen artean baitzegoen. Marokok independentziaren aukeraren aurkako jarrera zorrotza hartu zuen.\nPeriod: 2007 to 2015\nAlderdi bakoitzaren jarrerak elkarren artean baztertzaileak zirenez gero, Nazio Batuen Erakundea aldebiko negozioekin hasi zen, baina ez zen benetako aurrerapenik egin.\nMaroko eta Fronte Polisarioa negoziazioa mahaira itzuli ziren.


CONSUMA CONSCIENCIA, IRAUNKORTASUNAREN ERKATZAILEA | elinberri\nCONSUMA CONSCIENCIA, IRAUNKORTASUNAREN ERKATZAILEA\n2018. ekainak 14 Albisteak, Energia-Energia ahalduntzen\nEnergia Gara osatzen dugun gehiengo lagunok kooperatibara batu gareneko arrazoiak argi dauzkagu: partaidetza, berriztagarriak, gardentasuna, irabazi-asmorik eza, elkarlana eta abar. Dena den, oraindik pertsona askok beraien behar energetikoak kontzienteki asetzeko aukera hau ez dute ezagutzen. Huts hau, zalaparta informatzailea eta iraunkortasunari ekiteko etika ahuleko praxiarekin batera, ConSuma Consciencia plataforma martxan jartzeko zergatiak izan dira.\nEnpresak biluztu eta bere esentziaren erradiografia eskaintzen duen online tresna batez ari gara, enpresa bakoitzak bere buruaz komunikatu nahi dituen ontasunetaz aratago. Plataforma honek elektrizitatea merkaturatzen duten erakundeen jarduerei buruzko informazio argia, zehatza, gardena eta alderagarria eskaintzen du. ConSuma Consciencia-k gaur egun sarean eskuragarri dagoen informazio publikoa bildu eta sistematizatu egiten du, enpresa berak edota erakunde publiko zein pribatuek hornitutakoa. Proiektu pilotua argitaratu berri da, horretarako Espainian etxe-erabilerarako elektrizitatea merkaturatzen duten 18 enpresa (edo enpresa-taldeak) aukeratu dira, tokiko kooperatibetatik enpresa transnazionaletara.\nPlataformak informazioa bilatzeko hiru bilaketa mota baimentzen ditu: enpresa jakin bat nolakoa den kontsultatu; bi enpresen artean adierazgarri bakoitza erkatu; edo ikerketaren alderdi bat aukeratu eta erakunde bakoitzak horrekiko nola jokatzen duen ikusi.\nEnpresak 60 parametroen arabera ikertzen dira, partekatutako baina bereizgarria den erantzunkizunaren ikuspegitik. Tresna honen bidez enpresen jatorria, beraien bolumena, akziodunak, eta abar. ezagutu daitezke, halaber kudeaketa ekonomikoarekin lotutako alderdiak, gardentasun fiskala eta irabazien banaketa bezala, edota barne gobernantza, gardentasuna eta generoaren gaineko alderdiak. Gainera,\nSom Energía-ren profila hemen dago eskuragarri:\nKooperatiba bere prezioen lehiakortasunagatik nabarmentzen da, bere gardentasuna, barne gobernantzari lotutako alde guztiak, generoari eta kudeaketa ekonomikoari, dagokienei bereziki, akzio-soziala eta ordainketak azpimarratuz.\nConSuma Consciencia-ri esker enpresa guztiak berdinak direla edo energia berriztagarrien kontsumoa ohikoa baino garestiagoa dela bezalako mitoak apur ditzakegu.\nConSuma Consciencia online plataforma bat da, independientea, elkarlanean egina, irabazi-asmorik gabekoa eta doakoa, kontsumo arrazoituago eta zentzudunagoa sustatzen saiatzen dena, pertsona bakoitzak babestu nahi dituen balioekin lerrokatua. Gurea bezalako ain ekonomizatutako gizarte batean, gure kontsumoarekin zein interesei mesede egiten diogun oso garrantzitsua da. Horregatik, tresna honekin pertsona bakoitzak zein enpresekin identifikatu eta zeinetan kontsumitu nahi duen hausnartu eta erabaki ahal izango du. Informazioa poterea da.\nProiektuaren hurrengo zatietan beste parametroei arreta jartzea ikertuko da, beste elektrizitate-merkaturatzaileekin azterketa zabalduko da eta metodologia hau ohiko kontsumoko beste sektore kritikoei ezarriko zaie, bankuak, moda eta telekomunikazioak bezalakoei.\nTresna gustukoa baduzu, zabaldu!


Galdamesko Udala - Zalla\nMimetiz auzoan dago. Gaur egungo eraikina XVII. Mendeko jauregia da. Oinplano angeluzuzeneko eraikina da. Salcedo eta Montaño armarri handia nabarmendu beharra dago, kaskoa eta luma ugari agertezen direlako bertan. Armarriaren goiko aldean, bibotedun giza burua dago; eta bi alboetan giza burudun bi lehoi. Armarriaren beheko aldean, giza ezaugarridun eguzkia dago; eta alboetan sugeak zein herensugeak.\nSan Pedro auzoan dago, XVI. Mendean eraiki zuten, eta oinplano angeluzuzena dauka. Hormak harlangaitzezkoak dira, eta harlanduzko piezak dituzte ertzetan. Egurrezko teilatua bi isurialdekoa da. Portada nagusian, erdi puntuko arkua eta bao txiki-txikia daukan kanpai-dorrea nabarmentzen dira. Barruko aldean, hiru erretaulak aipatu behar dira.\nZallako Bolunbururen multzoa Kadagua ibaiaren ezkerraldean kokatutako meandroan dago. Bertara daraman pista, zati batean, Bilbo-Balmaseda antzinako errege-bidean dago eta horren harzola agerian da ermitatik gertu. Multzoa dorretxeak, errementeriak, errotak eta Santa Ana ermitak osatzen dute. Aipatutako ermita 1612an eraikia da, Erdi Aroaren ondoko garaian. Oinplano laukizuzeneko eraikina da, bi isurialdeko estalkiduna, eta harlanduz eta hormarriz eginda dago. Balio arkeologikoa inguruan dituen hobiek ematen diote. Bolunburu dorretxea Berant Erdi Arokoa da eta egoera onean gordetzen du barruko habeteria.


Zentral nuklearren etorkizunari buruzko hitzaldia - Zientzia.eus\nHasiera » Agenda » Zentral-nuklearren-etorkizunari-buruzko-hitzaldia\nZentral nuklearren etorkizunari buruzko hitzaldia\nPaco Castejón fisikari nuklear, ikerlari eta nuklearren aurkako aktibistak El futuro de las nucleares españolas en el aniversario de Chernóbil izeneko hitzaldia eskainiko du (19:00etan San Telmo Museoan), hain polemikoa den energia-iturri horrek eskaintzen dituen mehatxuez eta aukerez eztabaidatzeko eta hausnartzeko aukera paregabea.\nEspainian gaur egun 6 zentral nuklear dauden lanean, eta horietatik bik 2 erreaktore dute bakoitzak (Almaraz eta Ascó), ezarritako potentzia totala 7.728 Mwe-koa izanik. Batez beste 32 urteko adina dute, hasiera batean 25-30 urteko bizitzarako deseinatu baziren ere. Garoñako zentral nuklearraren balizko irekierak energia nuklearraren defendatzaileen eta kontrakoen artean polemika piztu du berriz. Zein da gaur egun nuklearren panorama? Zer paper joka dezakete zentral nuklearrek klima-aldaketari aurre egiteko? Zer arrazoi egon litezke estatuko zentral nuklear zaharrena martxan jartzearen atzean?\nPaco Castejónen hitzaldia klima-aldaketari buruz Donostiako Udalak, Cristina Enea Fundazioak eta San Telmo Museoak antolatu duten Agora K2050 hitzaldi-sortaren baitan kokatzen da, eta apirlaren 25ean izango da, hain zuzen ere oso esanguratsua den data baten bezperan: apirilaren 26an Txernobylgo istripu nuklearraren 31. urtemuga beteko da, 1986an izandako historiako istripu nuklear larriena. Era berean, egun horretan bertan ere Nuclenorreko batzordea bilduko da Garoñako zentrala ireki ala ez eztabaidatu eta erabakitzeko.\nGainera, Txernobylgo hondamendiarekin bat eginez, apirilak 26an, asteazkena, bisita gidatua egingo da maiatzaren 1 arte Cristina Eneako Ingurumen Baliabideen Etxean ikusgai dagoen Chernobyl Herbarium erakusketara. Bisita euskaraz izango da 17:00etan eta gazteleraz 18:30ean.


Josu Urrutikoetxearen atxiloketa salatzeko Usurbilgo Sortuk gaur elkarretaratzea egingo du – Usurbil Eginez\nJosu Urrutikoetxearen atxiloketa salatzeko Usurbilgo Sortuk gaur elkarretaratzea egingo du\nGoizeko lehen orduan atxilotu dute Josu Urrutikoetxea ETAko buruzagi politikoa izandakoa, Frantziako Alpeetan. 07:30ak aldera izan da atxiloketa, Goi Savoiako Sallanches herrian. Frantziako zerbitzu sekretuek gidatu dute operazioa, eta Guardia Zibilak ere parte hartu du, Espainiako Barne Ministerioak jakinarazi duenez. Polizia etxe batera eraman dute, eta bertan mediku batek artatua izatea eskatu du. Poliziak ospitalera eraman du, eta proba batzuk egin ondoren, Sallancheseko jendarmeriara eraman dute berriz. Goizean Poliziako iturriak aipatuz berri agentziek zabaldutakoaren aurka, Bonneville hiriko auzitegi batera eraman dute arratsaldean, epaile aurrera.\nSorturen hiru dei\nSortuk hiru dei egin ditu polizia-operazioa salatzeko, Urrutikoetxearen askatasuna exijitzeko eta bakearen aldeko apustu irmoa erakusteko:\nAtxiloketa salatzeko Sortuk elkarretaratzeak deitu ditu herrietan. Usurbilgo Sortuk ere deialdiarekin bat egin du eta gaur arratsaldeko 20:00etan elkarretaratzea egingo du Mikel Laboa plazan, “Bakea eta aslatasuna irabaztera! Josu eta besteak askatu!” lemapean.\nSortuk hedabideen aurrean agerraldia egin du eta bertan Josu Urrutikoetxearen atxiloketa salatu du.\n“Sortuk Josu Urrutikoetxearen atxiloketa salatu eta berehala aske uzteko eskatzen du. Era berean elkartasuna agertu dio bere gertuko inguruari. Operazio honek ez du gure herrian bake agertoki bat eraikitzen laguntzen, adierazi du Arkaitz Rodriguez idazkari nagusiak. Josu Urrutikoetxea izan da bakearen aldeko konpromiso handiena erakutsi duen etakideetako bat. Hain zuzen, berak jarri zion ahotsa ETA desegin zeneko agiriari. Beraz, bera dugu bakearen aldeko ekarpena egin zuenetako bat, ETAren indarkeria euskal politikagintzako ekuazio politikotik behin betirako atera zuenetako bat.\nBakearen etsaiak berandu datoz, ez dutelako lortu herri honen bakeranzko bidea galarazterik. Orain ere, ez dute lortuko. Euskal gizarteak aspaldi egin zuen hautua bake eta askatasun agertoki baten aldekoa. Erasoak eraso, oztopoak oztopo, ez estatuek ez bakearen etsai amorratuenek ere ez dute lortuko herri honen determinazioa galaraztea”.\nPosted on 2019/05/16 2019/05/16 by usurbileginezPosted in Orokorra\nAurrekoa Aurreko sarrera: Usurbilgo EHBilduk larunbatean “On/In jaialdia” ospatuko du Artzabalgo berdegunean\nHurrengoa Hurrengo sarrera: Gaur, Birziklatzearen Nazioarteko Egunean, elkarretaratzea Donostiako Alderdi Ederren